Η δικαίωση του Γιώργου Παπανδρέου | Protagon.gr\nΌπως αποδείχθηκε, ο δρόμος που επέλεξε ο Παπανδρέου το 2010, αποτελεί τη μοναδική επιλογή για την επιβίωση της χώρας.\nΜιχάλης Μιχαήλ 22 Αυγούστου 2015, 10:38\nΑπό την άνοιξη του 2010, όταν ο Γιώργος Παπανδρέου στο Καστελόριζο ανακοίνωνε τη συμφωνία του για το πρώτο Μνημόνιο, με το οποίο απετράπη η άτακτη χρεοκοπία και κρατήθηκε η Ελλάδα στον σκληρό πυρήνα της ευρωζώνης, άκουσε τα πάντα όλα και πλήρωσε βαρύτατο πολιτικό τίμημα.\nΠέντε χρόνια μετά κι αφού υπήρξε συμφωνία, από τη κυβέρνηση της Δεξιάς και του κ. Σαμαρά και από την πρώτη κυβέρνηση της Αριστεράς του Αλέξη Τσίπρα, για δύο ακόμη Μνημόνια, εξίσου σκληρά ή και σκληρότερα, ο πρώην πρωθυπουργός θα πρέπει να αισθάνεται, κατά κάποιο τρόπο, δικαιωμένος. Γιατί ουδείς πια «αμνημόνευτος». Μετά το «κεντρώο» μνημόνιο του ΠΑΣΟΚ, ήρθε το «δεξιό» μνημόνιο της ΝΔ και τώρα το «αριστερό» μνημόνιο του ΣΥΡΙΖΑ.\nΔικαιωμένος, λοιπόν, μπορεί να αισθάνεται ο Γιώργος Παπανδρέου, γιατί η απόφαση του 2010, μετά την έγκριση του τρίτου Μνημονίου την παραμονή του Δεκαπενταύγουστου και η προσφυγή τώρα σε πρόωρες εκλογές, ήταν και παραμένει η πυξίδα για την αποφυγή της χρεοκοπίας της χώρας και παράλληλα ο οδικός χάρτης για να υπερβεί τις διαχρονικές παθογένειες που την κατατρύχουν. Κυρίαρχη θέση είχε, και δυστυχώς συνεχίζει να έχει, το πολιτικό και κομματικό σύστημα και η νοοτροπία από την οποία διακατέχεται.\nΟύτε τα Ζάππεια του Αντώνη Σαμαρά, ούτε το σχίσιμο των μνημονίων του Αλέξη Τσίπρα, ούτε ο ηρωικός μονόδρομος των «δραχμιστών» αποτέλεσαν και αποτελούν τη λύση των προβλημάτων της χώρας, με δεδομένη ταυτόχρονα την παραμονή της στην Ε.Ε. Μοιάζουν με υπεκφυγές και όχι με παραδοχή του ελληνικού προβλήματος.\nΤόσο ο Αντώνης Σαμαράς όσο και ο Αλέξης Τσίπρας είδαν, χωρίς να το παραδέχονται δημόσια, στη θητεία τους όσα είχε δει πρώτος ο Γιώργος Παπανδρέου. Το ότι το διεθνές περιβάλλον ήταν και παραμένει σκληρό και ανελέητο γιατί κανείς δεν χαρίζει λεφτά. Απαιτεί Μνημόνιο, δηλαδή δεσμευτικές εγγυήσεις. Κι έτσι εξαναγκάστηκαν να πάνε σε Μνημόνια, όχι γιατί το ήθελαν.\nΔικαιωμένος επίσης ο πρώην πρωθυπουργός για την πρότασή του, από τον Ιούνιο του 2011, να υπάρξουν ευρύτερες πολιτικές και κοινωνικές συναινέσεις. Ο Αντώνης Σαμαράς, ως γνωστόν, την αρνήθηκε απαιτώντας εκλογές, δύο μάλιστα μέσα στο 2012, για να έρθει πρώτος. Πληρώθηκε με το ίδιο νόμισμα όταν ζήτησε στήριξη από τον Αλέξη Τσίπρα την οποία, βεβαίως, ο παραιτηθείς πρωθυπουργός δεν την έδωσε. Τώρα όμως την έλαβε από τα περισσότερα κόμματα της αντιπολίτευσης. Ίσως άλλη μια επιβεβαίωση του πρώην πρωθυπουργού.\nΔικαιωμένος ακόμη μπορεί να είναι ο Γιώργος Παπανδρέου γιατί προέταξε και άρχισε να εφαρμόζει σχέδιο ευρύτατων μεταρρυθμίσεων σε όλα τα επίπεδα ώστε να ανατραπούν οι ανορθολογισμοί στο κράτος και την οικονομία. Πολλές τις ανέτρεψε η κυβέρνηση Σαμαρά και πλήρως η κυβέρνηση ΣΥΡΙΖΑ/ΑΝΕΛ. Όμως αυτές συνεχίζουν να ζητούν και να επιβάλλουν με κάθε νέο μνημόνιο, οι δανειστές. Κι απ' ό,τι φαίνεται είναι ο μόνος δρόμος μέχρι τώρα διεξόδου από τη κρίση.\nΔικαιώνεται όμως πραγματικά ο κ. Παπανδρέου; Εν μέρει. Δεν κατάφερε να πείσει την ελληνική κοινωνία να αποδεχθεί το διαχρονικό πρόβλημα της Ελλάδας, απ' όπου προήλθε η κρίση, δηλαδή τον ελλιπή παραγωγικό εκσυγχρονισμό της ώστε να συγκριθεί ευθέως με την υπόλοιπη Ευρώπη. Την θεσμική κρίση και τον περιορισμό της δημοκρατικής λειτουργίας. Την ανάγκη ανακαθορισμού της εθνικής της προοπτικής.\n«Διευκόλυνε» με τη στάση του το έργο των πολιτικών του αντιπάλων. Δεν «πάτησε» πόδι όσο έπρεπε και όταν πιέστηκε η αντίστασή του δεν φάνηκε σθεναρή. Ασφαλώς έκανε λάθη σημαντικά τόσο στον χειρισμό των εξελίξεων όσο και στην εμπιστοσύνη που έδειξε σε συγκεκριμένα πρόσωπα τα οποία ήταν κατώτερα των περιστάσεων.\nΩστόσο, τα όσα αποφάσισε το 2010 και προωθούσε, με παραλείψεις, λάθη, δισταγμούς, αδικίες, προκαλώντας έντονη δυσαρέσκεια σε ευρύτερα κοινωνικά στρώματα, που έπεσαν θύματα του λαϊκισμού και της εύκολης ρητορικής, δεν έχουν αναιρεθεί. Και για να αποδίδουμε «τα του Καίσαρος τω Καίσαρι», η βασική στρατηγική για τη χώρα που ακολούθησε η τότε κυβέρνηση του ΠΑΣΟΚ είναι και παραμένει η ίδια. Το ζητούμενο για όλους είναι να την ακολουθήσουν με συνέπεια μέχρι τέλους για να δούμε, το συντομότερο, ευοίωνο μέλλον. Μέχρι τώρα όμως δεν έχει γίνει.\n*Ο Μιχάλης Μιχαήλ είναι δημοσιογράφος\nΚόσμος ΗΠΑ: Το Ανώτατο Δικαστήριο «ξαναχτυπά» – Περιορίζει την εξουσία Μπάιντεν να προστατέψει το περιβάλλον\nΣυμβαίνουν Συνέδριο Δικτύου Πωλήσεων NN Hellas & NN Hellas II 2022: «Μεγαλώνουμε Μαζί»


Μηλόπιτα με ζύμη κέικ - Συνταγή από myTaste\nΕΚΤΕΛΕΣΗ Τρίβουμε το ένα μήλο στο τρίφτη και τα άλλα δύο τα καθαρίζουμε και τα κόβουμε σε κυβάκια. Σε ένα μπόλ βάζουμε το λάδι με την ζάχαρη και τα χτυπάμεμε το μίξερ χειρός να λιώσει η ζάχαρη\nΜηλόπιτα. Τα ανακατεύουμε και τα αφήνουμε να μαριναριστούν μέχρι να φτιάξουμε την ζύμη μας. Εκτός από τις κάπως άνοστες πίτες, τα κρεατοπιτάκια και τις πουτίγκες από το Yorkshire, έχουν και οι Βρετανοί το credit για μερικές -αν μη τι άλλο- ενδιαφέρουσες γεύσεις…\nΤρίβουμε το ένα μήλο στο τρίφτη και τα άλλα δύο τα καθαρίζουμε και τα. κόβουμε σε κυβάκια. Σε ένα μπόλ βάζουμε το λάδι με την ζάχαρη και τα\nΜην χρησιμοποιείτε ταψί μεαποσπώμενο πάτο λόγω το ότι ή ζύμη είναι πάρα πολύ υγρή και θα μπορούσε να\nΣημειώσεις. Χτυπάμε τους κρόκους με τη ζάχαρη και το νερό, και προσθέστε τη βανίλια. το βούτυρο και συνεχίζουμε να χτυπάμε\nΣτην συνέχεια παίρνουμε την κρύα κρεμά και βάζουμεμε ένα κουτάλι επάνω στην ζύμη που έχουμε βάλει στο ταψί (όπως στην φώτο)\nΧύστε το άλλο μισό της ζύμης πάνω από την γέμιση cheesecake. Ψήνουμε σε μέτρια φωτιά ανακατεύοντας συνεχώς μέχρι να λιώσει το βούτυρο και το κακάο να διαλύεται


alldayschool: Έκφραση - Έκθεση Α' Λυκείου : Όρια και εφηβεία\nΤα όρια και η εφηβεία είναι έννοιες συμπληρωματικές που όμως πολύ εύκολα μπορούν να γίνουν συνθήκη για συγκρούσεις.\nΕίναι πολύ σημαντικό να υπογραμμιστεί η αναγκαιότητα των ορίων πριν τη φάση της εφηβείας… Το νέο άτομο θα πρέπει να έχει επίγνωση των ορίων του, δηλαδή να έχει ήδη υιοθετήσει συμπεριφορές που θα του επιτρέψουν την είσοδό του στον κόσμο της αμφισβήτησης και της αναζήτησης.\nΗ κυρία Κοτσιφάκου τονίζει στο efiveia.gr ότι θα πρέπει να καταστεί σαφές πως η είσοδος του παιδιού στην εφηβεία δεν είναι παρά μια φάση έντονων κλυδωνισμών και δοκιμασιών. Το σώμα αλλάζει, οι ορμόνες το ίδιο, αρχίζει να δομεί ουσιαστική αντίληψη για τον κόσμο, διαφαίνονται οι πρώτες ψυχικές συγκρούσεις, ξεκινά η έντονη αμφισβήτηση. Αν μέχρι τη φάση αυτή ο έφηβος δεν έχει νιώσει ασφάλεια μέσα στο οικογενειακό του περίγυρο, αν δεν εκτιμά τα πρόσωπα μέσα σε αυτό κι αν δεν έχει αισθανθεί μέλη του περιβάλλοντός του και ειδικά τους γονείς του, ως ανθρώπους που μπορεί να εμπιστευτεί, τότε η φάση της εφηβείας μάλλον θα είναι δυσκολότερη τόσο για το ίδιο το παιδί όσο και για τους γύρω του.\nΗ έννοια των ορίων πολλές φορές παραπλανά. Με τον όρο αυτό, σε καμία περίπτωση δεν εννοούμε την τιμωρία. Αντιθέτως, τα όρια προφυλάσσουν το παιδί από το αίσθημα του χάους και το βοηθούν να δομήσει σταδιακά την έννοια του εαυτού του και του χώρου του. Τα όρια ανάλογα με την ηλικία διευρύνονται ώστε το παιδί να νιώθει πως μέρα με την ημέρα κατακτά περισσότερο έδαφος στον κόσμο. Τα όρια δίνουν αρχικά ασφάλεια αφού πλαισιώνουμε με φροντίδα και σεβασμό το παιδί και αργότερα γίνονται χώρος δράσης και έκφρασής του.\nΣτην εφηβεία λοιπόν των έντονων συγκρούσεων και αναταραχών ο έφηβος θα πρέπει να αισθάνεται ήδη ενεργό και πολύτιμο μέρος ενός οργανωμένου συνόλου, ειδικά της οικογένειάς του. Θα πρέπει ήδη να σέβεται και να εκτιμά το χώρο του ώστε όση και να είναι η αμφισβήτηση ή ο θυμός του μέσα του να υπάρχουν ακλόνητες σταθερές ανθρώπων.\nΑν παρόλα αυτά για διάφορους λόγους η έννοια των ορίων δεν έχει αφομοιωθεί σωστά μέχρι τη φάση της εφηβείας θα πρέπει ειδικά οι γονείς αλλά και το σχολείο ως φορέας κοινωνικοποίησης να δράσουν συντονισμένα και με προσοχή.\nΣε καμία περίπτωση δεν υποτιμούμε τον έφηβο και του δίνουμε χώρο για να εκφράσει αυτά που νιώθει είτε μέσω της έντασης είτε μέσω της απόσυρσής του. Προσπαθούμε όσο αυτό είναι εφικτό να αποτελούμε παράδειγμα των όσων λέμε (π.χ. δεν μπορούμε να μιλάμε για σεβασμό και ηρεμία όταν οι γονείς οι ίδιοι φωνάζουμε και χρησιμοποιούμε λεκτική βία). Πολύ σημαντικό είναι να κερδίσουμε το σεβασμό και την εκτίμηση του εφήβου. Τότε και μόνο τότε θα μας πλησιάσει και θα μπορέσουμε να τον βοηθήσουμε στην αναζήτησή του. Τα όρια θα πρέπει πάντα να έχουμε στο μυαλό μας, πως πρέπει να δρουν ως σανίδα στήριξης και όχι τιμωρίας διότι ο νέος άνθρωπος θα πάει εκεί που εκτιμά κι εκεί που νιώθει πως τον αγαπούν αλλά κυρίων τον ακούν…\nΚλ. Ψυχολόγος – Ψυχοθεραπεύτρια Κατερίνα Κοτσιφάκου\n1. Με ποια επιχειρήματα η συγγραφέας τεκμηριώνει τη σημασία των ορίων στην εφηβική ηλικία;\n2. «Η είσοδος του παιδιού στην εφηβεία δεν είναι παρά μια φάση έντονων κλυδωνισμών και δοκιμασιών». Να σχολιάσετε την παραπάνω άποψη.\n4. Να αιτιολογήσετε τη χρήση των αποσιωπητικών στο τέλος του κειμένου.\n5. Να εντοπίσετε τη λειτουργία δήλωσης ή συνυποδήλωσης στα παραδείγματα που ακολουθούν : α) «όρια και εφηβεία», β) «το παιδί να νιώθει πως μέρα με την ημέρα κατακτά περισσότερο έδαφος στον κόσμο», γ) «Τα όρια θα πρέπει πάντα να έχουμε στο μυαλό μας, πως πρέπει να δρουν ως σανίδα στήριξης». Να αιτιολογήσετε την απάντησή σας.\n6. α) Να βρείτε συνώνυμα των λέξεων που υπογραμμίζονται στο κείμενο. β) Να σχηματίσετε προτάσεις με τις υπογραμμισμένες λέξεις.\n7. Να γράψετε ένα διάλογο μεταξύ ενός εφήβου και των γονιών του με θέμα τα όρια σε ποικίλα ζητήματα (π.χ. διάβασμα, εμφάνιση, έξοδος, χρήση κινητού κλπ).


Μονή Παναγίας Φιλερήμου Μονή Παναγίας Φιλερήμου\nΣπηλιά Αρχάγγελου Μιχαήλ Σπηλιά Αρχάγγελου Μιχαήλ\nΙ.Μ Τσαμπίκας Ι.Μ Τσαμπίκας\nΠαλιά Πόλη Ρόδου Παλιά Πόλη Ρόδου\nΆποψη Λιμανιού Ρόδου Άποψη Λιμανιού Ρόδου\n1η ημέρα: 02/09/21, Ρόδος – Μονή Παναγίας Φιλέρημου – Ξενοδοχείο – Ξενάγηση παλιάς Πόλης – Ιερός Ναός Αγίου Φανουρίου\nΣυγκέντρωση στις 06:30 στο Ελ. Βενιζέλος και πτήση με την Sky Express στις 07:45 για Ρόδο. Άφιξη στο νησί των Ιπποτών στις 08:45, επιβίβαση στο πούλμαν και αναχώρηση για να επισκεφτούμε την ξακουστή Φιλέρημο η οποία βρίσκεται σε έναν λόφο με ύψος 265 μέτρα περίπου, με θέα τη μικρή πόλη της Ιαλυσού και τον κόλπο της Ιξιάς. Φτάνοντας θα θαυμάσουμε την Ιερά Μονή αφιερωμένη στην Παναγιά, χτισμένη τον 13ο αιώνα. Ακριβώς απέναντι από την μονή θα περπατήσουμε στον λιθόστρωτο δρόμο του Μαρτυρίου όπου κάτω απ’ την σκιά των δέντρων που τον αγκαλιάζουν αριστερά και δεξιά, υπάρχουν κάθε λίγα μέτρα μπρούτζινες απεικονίσεις των Παθών του Ιησού και της ανάβασής Tου στον Γολγοθά. Πλήθος από παγόνια μας συντροφεύουν στα βήματά μας μέχρι το τέλος του δρόμου όπου μπροστά μας θα δούμε να ορθώνεται ένας ψηλός σταυρός 18 μέτρων. Στη συνέχεια άφιξη στο ξενοδοχείο διαμονής μας και τακτοποίηση στα δωμάτια. Ακολουθεί μεσημεριανό φαγητό σε πλούσιο μπουφέ και ξεκούραση. Το απόγευμα θα επισκεφτούμε την παλιά πόλη της Ρόδου, όπου θα ξεναγηθούμε και θα θαυμάσουμε σημαντικά μνημεία όπως το Παλάτι του Μεγάλου Μαγίστρου που στεγάζει τη Βυζαντινή Συλλογή του νησιού, το Νοσοκομείο των Ιπποτών και την Οδό των Ιπποτών που αποτελεί τον πιο καλά διατηρημένο δρόμο της Ευρώπης. Επίσης εντός των τειχών της μεσαιωνικής πόλης της Ρόδου και σε απόσταση μόλις 100μ. από τα νότια όρια της οχύρωσής βρίσκεται ο ενοριακός ναός του Αγίου Φανουρίου. Η εκκλησία οικοδομημένη στα κατάλοιπα κτηρίων της υστερορρωμαϊκής περιόδου αποτελεί ένα από τα σημαντικότερα προσκυνήματα του τοπικού πληθυσμού και των επισκεπτών του νησιού. Ενδεικτικό της τιμής που τρέφουν στο πρόσωπό του οι πιστοί είναι το λαϊκό παραδοσιακό έθιμο της πίτας του Αγίου Φανουρίου, γνωστότερης ως φανουρόπιτα. Η πίτα αποτελεί συνήθως ένα είδος τάματος, όπου ο πιστός ζητά να του φανερώσει κάτι που έχει χάσει πχ. αντικείμενο, δουλειά κτλ. Η πίτα μεταφέρεται στην εκκλησία και αφού ευλογηθεί μοιράζεται στους εκκλησιαζόμενους με τη σύσταση να ευχηθούν να συγχωρεθεί η μάνα του Αγίου Φανουρίου, η οποία κατά την παράδοση ήταν αμαρτωλή. Επιστροφή στο ξενοδοχείο μας, δείπνο και διανυκτέρευση.\n2η ημέρα: 03/09/21, Ημερήσια κρουαζιέρα στη Σύμη\n3η ημέρα: 04/09/21, Ιερά Μονή Τσαμπίκας – Ιερά Μονή Παναγίας Υψενής – Ξενοδοχείο – Σπηλιά Αρχάγγελου Μιχαήλ – Πόλη της Ρόδου\nΠρωινό σε μπουφέ και αναχώρηση για την ανατολική ακτή της Ρόδου όπου θα επισκεφτούμε την Ιερά Μονή της Παναγιάς της Τσαμπίκας (χαμηλή). Αποτελείται από την παλαιά και την νέα μονή, που ονομάζονται από τους ντόπιους «η Ψηλή» και η «η Χαμηλή». Το ξυλόγλυπτο τέμπλο του ναού, έργο εξαιρετικής τέχνης πιθανόν του β’ μισό του 18ου αι., ακολουθεί την τυπική καθ’ ύψος τριμερή διαίρεση. Η δεσποτική εικόνα του Χριστού φαίνεται να έχει φιλοτεχνηθεί περί το 1886, ενώ του Ευαγγελισμού της Θεοτόκου, έργο του Μιχαήλ Συμαίου, στα 1885. Σε ξεχωριστό περίτεχνο ξύλινο προσκυνητάρι, εκτίθεται σε προσκύνηση η εφέστιος θαυματουργή επαργυρωμένη εικόνα της Παναγίας της Τσαμπίκας. Μπροστά από την εικόνα βρίσκονται αναρτημένα τα τάματα των προσκυνητών ως δείγμα δημόσιας αναγνώρισης και ευγνωμοσύνης για τη θετική έκβαση των υποθέσεών τους που συνήθως σχετίζονται με θέματα υπογονιμότητας. Ελεύθερος χρόνος για προσκύνημα και αναχώρηση για την Ιερά Μονή Παναγίας Υψενής. Η Μονή σχεδόν δύο αιώνες μετά την ίδρυσή της, στις 29 Μαΐου του 1992, με προτροπή του Σεβαστού Γέροντα κ. Αμφιλοχίου Τσούκου, νυν Μητροπολίτου Γάνου και Χώρας, μετατρέπεται για πρώτη φορά από ανδρώα σε γυναικεία, αφού κατόπιν ευλογίας του μακαριστού Μητροπολίτου Ρόδου κυρού Αποστόλου ανασυστήνει την Ιερά Μονή. Επιστροφή στο ξενοδοχείο μας για ξεκούραση και μεσημεριανό γεύμα. Το απόγευμα θα επισκεφτούμε, στην έξοδο της πόλης, την σπηλιά – προσκύνημα του Αρχάγγελου Μιχαήλ του Πανορμίτη. Βρίσκεται «κρυμμένη» ανάμεσα στις βραχώδεις πλαγιές της περιοχής. Η ατμόσφαιρα μέσα στη φυσική σπηλιά, δίπλα από τη θάλασσα είναι απόλυτα κατανυκτική. Αφού ανάψουμε και εμείς το κεράκι μας και προσκυνήσουμε στη χάρη του Αρχαγγέλου θα αναχωρήσουμε για την πόλη με ελεύθερο χρόνο για βόλτα και καφέ. Επιστροφή στο ξενοδοχείο, δείπνο και διανυκτέρευση.\n4η ημέρα: 05/09/21, Εκκλησιασμός στον Ιερό Ναό Αγίας Παρασκευής Ιαλυσού – Ξενοδοχείο – Ιερά Μονή Παναγίας Παντανάσσης – Πεταλούδες – Πόλη Ρόδου – Πτήση για Αθήνα\nΝωρίς το πρωί, σε κοντινή απόσταση, θα μεταβούμε στον Ιερό Ναό Αγίας Παρασκευής Ιαλυσού για να εκκλησιαστούμε και να κοινωνήσουμε. Επιστροφή στο ξενοδοχείο μας για να πάρουμε το πρωινό μας και ελεύθερος χρόνος για να χαρούμε τους υπέροχους χώρους του. Έπειτα εκ νέου αναχώρηση για να επισκεφτούμε στην Κάμειρο την Ιερά Μονή Παναγίας Παντανάσσης. Η Ιερά Μονή, αποτελεί τη χρονικά νεότερη μονή της Ρόδου αφού η ανέγερσή της ξεκίνησε το 1995. Ελεύθερος χρόνος για να προσκυνήσουμε στη χάρη της Παναγιάς αλλά και να θαυμάσουμε το υπέροχο και καταπράσινο τοπίο που απλώνεται μπροστά μας. Στη συνέχεια και σε κοντινή απόσταση θα επισκεφθούμε την περίφημη κοιλάδα των Πεταλούδων. Πρόκειται για έναν σπάνιο βιότοπο που φιλοξενεί την πεταλούδα Panaxia Quadripunctaria η οποία κάνει την εμφάνισή της σε αυτό το μοναδικό φυσικό πάρκο κατά την περίοδο από τα μέσα Ιουνίου έως τα τέλη Σεπτεμβρίου. Κατά την επίσκεψη μας, θα παρατηρήσουμε τις γκρι πεταλούδες να κοιμούνται στις σκιερές πλευρές των κορμών των δέντρων ή γύρω από τις ρίζες. Το θέαμα της αποικίας των πεταλούδων είναι από μόνο του μαγευτικό, αλλά αν οι πεταλούδες είναι ξύπνιες σχηματίζουν ένα σύννεφο το οποίο είναι ιδιαίτερα εντυπωσιακό, δεδομένου ότι αποκαλύπτει το πορτοκαλί χρώμα των φτερών τους. Αργά το μεσημέρι θα καταλήξουμε στην πόλη της Ρόδου με ελεύθερο πρόγραμμα για περίπατο, καφέ, φαγητό και αγορά τοπικών προϊόντων και σουβενίρ. Τέλος, μετάβαση στο αεροδρόμιο και το βράδυ πτήση επιστροφής στην Αθήνα. 22:40 άφιξη στο Ελευθέριος Βενιζέλος και τέλος εκδρομής.\nΔωμάτιο Sunshine Rhodes 4*\nΔίκλινο 440 €\n3ο άτομο ενήλικας 440 €\n3ο άτομο παιδί παιδί έως 12 305 €\nΜονόκλινο 530 €\n02/09 Αθήνα – Ρόδος GQ 280 07:45 – 08:45\n05/09 Ρόδος – Αθήνα GQ 285 21:45 – 22:40\n3ο σημείο: Ελ. Βενιζέλος (μπροστά στον γκισέ της Sky Express) 06:30\nΚοσμοπολίτικη και παραδοσιακή.\nΔιαχρονική και σύγχρονη.\nΦαντασμαγορική και απλή.\nΗ Ρόδος είναι κάτι παραπάνω από σίγουρο ότι θα σας συναρπάσει.


ΑΠΟΦΑΣΗ 27ου ΠΑΓΚΥΠΡΙΟΥ ΣΥΝΕΔΡΙΟΥ ΤΗΣ ΠΕΟ - Παγκύπρια Εργατική Ομοσπονδία ΠΕΟ\nΟ κόσμος συνεχίζει να ταλανίζεται από τις αντιθέσεις, τις συγκρούσεις, τους πολέμους, την ανισότητα και την εκμετάλλευση. Η ΠΕΟ, τάσσεται στο πλευρό των λαών που αγωνίζονται ενάντια στις ιμπεριαλιστικές επιβουλές, για μόνιμη και σταθερή ειρήνη βασισμένη στον καταστατικό χάρτη των Ηνωμένων Εθνών και τα ανθρώπινα δικαιώματα. Διαφωνούμε με ενέργειες και αποφάσεις της κυβέρνησης Αναστασιάδη όπως η πρόσφατη απόφαση για ένταξη στη PESCO οι οποίες εμπλέκουν την Κύπρο στους στρατιωτικούς σχεδιασμούς της Ε.Ε. και του ΝΑΤΟ.\nΜέσα από τις γραμμές της Παγκόσμιας Συνδικαλιστικής Ομοσπονδίας, θα συνεχίσουμε τον αγώνα για ένα κόσμο όπου η ειρήνη και η ασφάλεια θα διασφαλίζεται μέσα από το σεβασμό της ανεξαρτησίας και της κυριαρχίας των κρατών, το απαραβίαστο των συνόρων στη βάση της διεθνούς νομιμότητας και του καταστατικού χάρτη του Οργανισμού Ηνωμένων Εθνών, όπου η ανάπτυξη και η ευημερία, θα κατανέμεται με κοινωνικά δίκαιο τρόπο, με σεβασμό στα ανθρώπινα και εργασιακά δικαιώματα.\n43 χρόνια μετά το δίδυμο έγκλημα σε βάρος της Κύπρου οι συνέπειες εξακολουθούν να είναι ορατές και έντονες για τον κυπριακό λαό ιδιαίτερα έντονες παραμένουν για τους πρόσφυγες, τους εγκλωβισμένους, τους παθόντες. Μια από αυτές τις πιο τραγικές συνέπειες είναι το δράμα των αγνοουμένων. Η ΠΕΟ ενώνει τη φωνή της μαζί με τη φωνή των συγγενών των αγνοουμένων μας και απαιτεί επίσπευση των διαδικασιών για εξεύρεση της τύχης όλων των αγνοουμένων της κυπριακής τραγωδίας.\nΗ απαλλαγή από την κατοχή και η επανένωση του τόπου μας παραμένει μόνιμος και σταθερός στόχος μας.\nΗ κατάρρευση στο Γκράνς Μοντανά ενός κύκλου διαπραγμάτευσης, ο οποίος δημιούργησε ελπίδες και προσδοκίες για ένα θετικό αποτέλεσμα, σκόρπισε απογοήτευση ανάμεσα στον κυπριακό λαό, Ελληνοκύπριους και Τουρκοκύπριους, ανησυχία και προβληματισμό για το μέλλον.\nΘεωρούμε ως στόχο πρώτης προτεραιότητας την επανέναρξη της διαδικασίας από το σημείο που σταμάτησε, ώστε να ανοίξει ο δρόμος για να φτάσει η διαπραγμάτευση σε θετικό αποτέλεσμα. Η υλοποίηση αυτού του στόχου προϋποθέτει συνέπεια, σταθερότητα, δημιουργική προσέγγιση, πολιτική βούληση και επιμονή, ώστε να αξιοποιηθούν σωστά οι καλές υπηρεσίες του Γενικού Γραμματέα του ΟΗΕ και να τεθεί η κατοχική δύναμη αντιμέτωπη με τις ευθύνες της. Τέτοια συνέπεια και σταθερότητα δυστυχώς ο κύριος Αναστασιάδης δεν έχει επιδείξει μέχρι σήμερα και δεν φαίνεται να προσανατολίζεται να επιδείξει και στο μέλλον.\nΗ ΠΕΟ δεν πρόκειται να συμβιβαστεί ποτέ με λογικές είτε νομιμοποίησης είτε μονιμοποίησης των αποτελεσμάτων της εισβολής. Απορρίπτει με αποφασιστικότητα προσεγγίσεις και τοποθετήσεις που ερωτοτροπούν με σενάρια συμφωνημένης διχοτόμησης, «συμβίωσης πλάι πλάι» ή σε πιο διπλωματική ορολογία, αναζήτησης λύσης «έξω από τις παραμέτρους των Ηνωμένων Εθνών».\nΑγωνιζόμαστε για λύση δικοινοτικής, διζωνικής, ομοσπονδίας με πολιτική ισότητα των δυο κοινοτήτων, όπως αυτή ερμηνεύεται στις αποφάσεις του Συμβουλίου Ασφαλείας των Ηνωμένων Εθνών. Λύση η οποία να προνοεί για ένα κράτος, με μια κυριαρχία, μια ιθαγένεια και μια διεθνή προσωπικότητα. Να είναι σύμφωνη με τις αποφάσεις και τα ψηφίσματα των Ηνωμένων Εθνών, με το πλαίσιο των συμφωνιών ανωτάτου επιπέδου μεταξύ των δυο κοινοτήτων, να στηρίζεται στις ευρωπαϊκές αρχές και αξίες και να διασφαλίζει την εφαρμογή των ανθρωπίνων δικαιωμάτων για όλους τους πολίτες. Η λύση θα πρέπει να προνοεί την αποχώρηση των τουρκικών στρατευμάτων και εποίκων και να εξυπηρετεί τα συμφέροντα και τα οράματα των Κυπριών, Ελληνοκυπρίων, Τουρκοκυπρίων, Αρμενίων, Μαρωνιτών και Λατίνων, μακριά από οποιαδήποτε μορφή κηδεμονίας και εξάρτησης.\nΘα συνεχίσουμε να εργαζόμαστε συστηματικά για την συνεργασία και την κοινή δράση με το τουρκοκυπριακό προοδευτικό συνδικαλιστικό κίνημα και για την διεύρυνση των σχέσεων και των επαφών μας με τους Τουρκοκύπριους εργαζόμενους. Θα συνεχίσουμε να αντιμαχόμαστε κάθε μορφή εθνικισμού και ακρότητας γιατί γνωρίζουμε ότι πίσω από τα υπερπατριωτικά συνθήματα κρύβονται οι θέσεις για μονιμοποίηση της διχοτόμησης και του στάτους κβο. Μαζί με την Dev-is, που είναι η αδελφή μας τουρκοκυπριακή συνδικαλιστική οργάνωση, θα εργαστούμε για ενίσχυση του μετώπου Ελληνοκυπρίων και Τουρκοκυπρίων εργαζομένων με περιεχόμενο την ταξική αλληλεγγύη και το κοινό αγώνα για την επανένωση της χώρας και του λαού μας.\nΤαυτόχρονα θα συνεχίσουμε τις ενέργειες για αναζωογόνηση της λειτουργίας του Πανσυνδικαλιστικού Φόρουμ με στόχο τις κοινές δράσεις ανάμεσα στις ελληνοκυπριακές και τουρκοκυπριακές συνδικαλιστικές οργανώσεις.\nΓια τους εργαζόμενους σ’ ολόκληρο τον κόσμο οι συνέπειες της κρίσης του καπιταλισμού είναι οδυνηρές. Εκατομμύρια άνθρωποι είναι άνεργοι, ολοένα και περισσότεροι άνθρωποι οδηγούνται στη φτώχεια και την εξαθλίωση.\nΗ σχετική ανάκαμψη που παρουσιάστηκε στην παγκόσμια οικονομία τα τελευταία χρόνια, δεν οδήγησε στη βελτίωση της θέσης των εργαζομένων, αντίθετα, οι ανισότητες βαθαίνουν και διευρύνονται ως αποτέλεσμα των νεοφιλελεύθερων οικονομικών πολιτικών που εφαρμόζονται.\nΣτην Κύπρο, οι συνέπειες της παγκόσμιας οικονομικής κρίσης και η επιβάρυνση από την τραπεζική κρίση, οδήγησαν την οικονομία σε ύφεση. Καθοριστικός παράγοντας για τη δραματική επιδείνωση στη κατάσταση της οικονομίας ήταν η συμφωνία Αναστασιάδη – Eurogroup για το κούρεμα των καταθέσεων τον Μάρτη του 2013 που αποδείχτηκε ότι ο ίδιος είχε προτείνει.\nΟ τρόπος που η κυβέρνηση Αναστασιάδη αντιμετώπισε την κρίση ήταν ταυτόσημος με τις νεοφιλελεύθερες συνταγές οι οποίες κυριαρχούν στην Ε.Ε. και το Δ.Ν.Τ., της σκληρής δημοσιονομικής λιτότητας, της συρρίκνωσης των μισθών, των περικοπών στις κοινωνικές παροχές, των περικοπών στις αναπτυξιακές δαπάνες και των ιδιωτικοποιήσεων.\nΠαρά το γεγονός ότι, η κυπριακή οικονομία μετά από μια περίοδο βαθιάς καθίζησης, το 2016 και 2017 παρουσιάζει θετικό πρόσημο ανάπτυξης, οι κοινωνικές ανισότητες εξακολουθούν να διευρύνονται και η ανεργία εξακολουθεί να είναι ψηλή, ιδιαίτερα ανάμεσα στους νέους και τους μακροχρόνια άνεργους.\nΧρειάζεται επανασχεδιασμός της οικονομίας και ένα νέο οικονομικό μοντέλο το οποίο να στηρίζεται στην ανάπτυξη, με καθοριστικό το ρόλο του κρατικού προϋπολογισμού, στη στήριξη της έρευνας και της καινοτομίας και στη διασύνδεση της ανάπτυξης με τη δημιουργία αξιοπρεπών ποιοτικών θέσεων εργασίας, με ρυθμισμένους όρους απασχόλησης.\nΟι ημικρατικοί οργανισμοί από την ίδρυση τους, εκτός από τον κοινωνικό τους ρόλο στη καθολική διάθεση αγαθών δημόσιας ωφέλειας αποτελούν και ένα σημαντικό βραχίονα του αναπτυξιακού ρόλου του κράτους. Η ΠΕΟ θα συνεχίσει τον αγώνα ενάντια στο ξεπούλημα των οργανισμών κοινής ωφέλειας για να παραμείνουν οι ημικρατικοί οργανισμοί δημόσιος πλούτος.\nΟ Συνεργατισμός είναι ιδιοκτησία του κυπριακού λαού. Απορρίπτουμε ενέργειες οι οποίες οδηγούν στο ξεπούλημα του συνεργατισμού στα μεγάλα ιδιωτικά συμφέροντα. Στόχος μας είναι σταδιακά ο Συνεργατισμός να επανέλθει στο ρόλο και την αποστολή που για τόσες δεκαετίες διαδραμάτιζε, του πιστωτικού ιδρύματος με κοινωνικό πρόσωπο.\nΗ ανεργία, ιδιαίτερα ανάμεσα στους νέους και η μακροχρόνια ανεργία παραμένουν σε ιδιαίτερα ψηλά επίπεδα.\nΧρειάζεται ολοκληρωμένος σχεδιασμός για αντιμετώπιση της ανεργίας που θα στοχεύει στη δημιουργία ποιοτικών θέσεων εργασίας και ταυτόχρονα θα στηρίζει ουσιαστικά τα άτομα που έχουν βρεθεί στην ανεργία. Προς αυτή την κατεύθυνση η ΠΕΟ εισηγείται τα ακόλουθα:\nΕνίσχυση αλλά και διασφάλιση υλοποίησης των κρατικών αναπτυξιακών προϋπολογισμών.\nΠροώθηση των κοινωνικών συνεταιρισμών και της κοινωνικής οικονομίας με την χρηματοδότηση δημιουργίας κοινωνικών επιχειρήσεων από Αρχές Τοπικής Αυτοδιοίκησης, Μη Κυβερνητικούς Οργανισμούς και το Συνεργατισμό.\nΕνθάρρυνση με κίνητρα για συμπράξεις ιδιωτικού και δημόσιου τομέα. Αξιοποίηση των κερδοφόρων ημικρατικών οργανισμών.\nΡήτρα Απασχόλησης. Η προώθηση και η έγκριση έργων του δημοσίου να εξαρτάται από τις νέες θέσεις που αυτά δημιουργούν. Η ρήτρα απασχόλησης να τίθεται ως προαπαιτούμενο κριτήριο και για αδειοδότηση ιδιωτικών έργων.\nΣχέδιο κινήτρων σε ερευνητικά κέντρα για απασχόληση νέων επιστημόνων, υπό την προϋπόθεση ότι αυτά θα διεκπεραιωθούν από άνεργους νέους ερευνητές.\nΧρηματοδότηση από το κράτος και ταμεία της Ε.Ε. έργων από τις Αρχές Τοπικής Αυτοδιοίκησης στους τομείς της ανακύκλωσης, της προστασίας του δομημένου και φυσικού περιβάλλοντος, της συντήρησης ιστορικών κτιρίων κ.λ.π., νοουμένου ότι η υλοποίηση τους θα γίνει από ανέργους.\nΝα δοθούν κίνητρα για ενθάρρυνση της πράσινης ανάπτυξης και της ανάπτυξης του πρωτογενή τομέα, εφόσον συνδέονται με δημιουργία νέων θέσεων εργασίας.\nΝα προωθηθούν προγράμματα κατάρτισης και απόκτησης εργασιακής πείρας σε τομείς ψηλής εξειδίκευσης και ειδικότητες που υπάρχει έλλειψη εργατικού δυναμικού.\nΑναφορικά με την στήριξη των ανέργων θεωρούμε απαραίτητα τα ακόλουθα μέτρα:\nΑύξηση της περιόδου πληρωμής επιδόματος ανεργίας από τους 6 μήνες στους 9.\nΜείωση της περιόδου εργασίας για απόκτηση δικαιώματος ανεργιακού επιδόματος από τις 26 εβδομάδες που είναι σήμερα.\nΤροποποίηση των προϋποθέσεων λήψης ανεργιακού επιδόματος με στόχο τη διευκόλυνση νέων ανέργων οι οποίοι λόγω παρατεταμένης ανεργίας δεν έχουν τις απαιτούμενες εισφορές στο σύστημα.\nΕκπόνηση ειδικού σχεδίου κοινωνικής στήριξης μακροχρόνια ανέργων και νέων ανέργων οι οποίοι δεν εμπίπτουν στα κριτήρια λήψης Ε.Ε.Ε. σε τομείς όπως η κάλυψη δημοτικών τελών, φορολογικών τελών, ιατροφαρμακευτική περίθαλψη κ.α.\nΗ βαθιά οικονομική κρίση του καπιταλιστικού συστήματος που στην Ευρώπη άρχισε το 2008, χρησιμοποιήθηκε από τις κυρίαρχες νεοφιλελεύθερες δυνάμεις της Ευρώπης, για να επιταχυνθεί ακόμα περισσότερο η διαδικασία της απορρύθμισης της εργασίας, ιδιαίτερα στις χώρες που εντάχθηκαν σε μνημόνια.\nΣτην Κύπρο η καταστροφή που επέφερε η υπογραφή του μνημονίου, οι πολιτικές που ακολούθησε η ίδια η κυβέρνηση, ο φόβος και η ανασφάλεια που επικράτησε ανάμεσα στους εργαζόμενους, έδωσαν τη δυνατότητα στους εργοδότες να εντείνουν τις επιθέσεις ενάντια στις συλλογικές συμβάσεις και τους ρυθμισμένους όρους απασχόλησης.\nΜε βάση τα επίσημα στοιχεία της Ε.Ε.:\nΗ αγοραστική αξία των μέσων μισθών έχει πάει 20 χρόνια πίσω.\nΗ Κύπρος έχει το χαμηλότερο μοναδιαίο κόστος εργασίας στην Ε.Ε.\nΤο μέσο περιθώριο κερδών παραμένει σε επίπεδα ψηλότερα από το 2011 και το μερίδιο του κεφαλαίου στα εισοδήματα ως ποσοστό του ΑΕΠ αυξάνεται.\nΗ Κύπρος έχει το μεγαλύτερο ρυθμό αύξησης της κοινωνικής ανισότητας μετά το 2012 και είναι μια από τις πιο άνισες κοινωνίες της Ε.Ε.\nΗ Κύπρος είχε τη δεύτερη μεγαλύτερη αύξηση, +4.4% στο ποσοστό των ατόμων που ζουν στο όριο της φτώχειας μεταξύ 2008-2016. Από 23,3% το 2008 ανέβηκε στο 27,7% το 2016.\nΤο 92,9%, το ψηλότερο ποσοστό στην Ε.Ε., όσων εργάζονται με απασχόληση ορισμένου χρόνου το πράττουν επειδή δεν βρίσκουν μόνιμη θέση.\nΜέσα από την ανάλυση της κατάστασης όπως διαμορφώθηκε τα τελευταία χρόνια και με στόχο να επανέλθει η ισορροπία και να περιοριστεί η κοινωνική ανισότητα, η ΠΕΟ θέτει στην προμετωπίδα των διεκδικήσεων της για τα επόμενα χρόνια, τη λήψη μέτρων τα οποία θα αναχαιτίζουν την απορρύθμιση της εργασίας. Θεωρούμε απαραίτητο η πολιτεία να συμβάλει ώστε, να διασφαλιστεί ότι ο κάθε εργαζόμενος που εργάζεται στην Κύπρο, έχει κατοχυρωμένα ελάχιστα δικαιώματα τα οποία να αφορούν τον μισθό του, το ωράριο εργασίας του, τις αργίες που δικαιούται, τον 13ο μισθό και τα δικαιώματα στην υπερωριακή αποζημίωση.\nΝομοθεσία που να κατοχυρώνει ελάχιστα δικαιώματα για τις ομάδες εργαζομένων που δεν καλύπτονται από συλλογικές συμβάσεις εργασίας (13ος μισθός, ωράριο εργασίας και τρόπος αποζημίωσης υπερωριακής απασχόλησης, ελάχιστος μισθός, υποχρεωτικές αργίες).\nΤερματισμό της χρησιμοποίησης της αγοράς υπηρεσιών ως μέσο για συγκάλυψη της μισθωτής / εξαρτημένης εργασίας και εισαγωγή ρυθμίσεων που θα ορίζουν τα χαρακτηριστικά της εξαρτημένης εργασίας.\nΑποτελεσματική εφαρμογή των μέτρων που εισήχθησαν πρόσφατα για την αδήλωτη εργασία όπως και των νόμων για την ισότητα της μεταχείρισης.\nΣ’ ότι αφορά το κεφάλαιο της ανανέωσης των συλλογικών συμβάσεων εργασίας, οι διεκδικήσεις και τα αιτήματα μας για τα επόμενα χρόνια, να στοχεύουν:\nΣτην ολοκλήρωση της επαναφοράς μισθών και ωφελημάτων εκεί και όπου αυτό δεν έχει γίνει.\nΤην επιδίωξη γενικών αυξήσεων λαμβάνοντας υπόψη τα δεδομένα κάθε περίπτωσης με στόχο τη σμίκρυνση των τεράστιων ανισοτήτων που έχουν δημιουργηθεί τα τελευταία χρόνια σε βάρος των εργαζομένων.\nΤα αιτήματα να προωθούν την εφαρμογή του νόμου για ίση αμοιβή μεταξύ ανδρών και γυναικών, την προώθηση της ισότητας και της συμφιλίωσης οικογενειακών και επαγγελματικών υποχρεώσεων.\nΙδιαίτερη προσοχή και σημασία να δοθεί στην εφαρμογή των συλλογικών συμβάσεων εργασίας αντιδρώντας έγκαιρα και αποφασιστικά στις παραβιάσεις των συλλογικών συμβάσεων.\nΑπό 1/1/2018 επανεκκινεί ο θεσμός της ΑΤΑ στη βάση της συμφωνίας η οποία έχει συνομολογηθεί μεταξύ των Συντεχνιών, των Εργοδοτικών Συνδέσμων και της Κυβέρνησης και η οποία είναι μεταβατική συμφωνία για τα επόμενα τρία χρόνια (2018-2020).\nΗ ΠΕΟ θα επαγρυπνεί έτσι που να μην υπάρξουν παραβιάσεις στην εφαρμογή της συμφωνίας. Με την ολοκλήρωση της συμφωνίας το 2020, το συνδικαλιστικό κίνημα θα εξετάσει ξανά τα δεδομένα και θα προωθήσει το στόχο της αποκατάστασης της ΑΤΑ, ώστε οι εργαζόμενοι να αποζημιώνονται πλήρως, για την απώλεια αγοραστικής αξίας των μισθών λόγω πληθωρισμού.\n10. Ο ουσιαστικός, με περιεχόμενο και αντικείμενο κοινωνικός διάλογος όπως και η εύρυθμη λειτουργία του Κώδικα Εργασιακών Σχέσεων, είναι για τους εργαζόμενους εργαλεία τα οποία βοηθούν τον αγώνα μας για αξιοπρεπή με ρυθμισμένους όρους εργασία και για κοινωνικά και εργασιακά δικαιώματα.\nΤα τελευταία χρόνια οι θεσμοί κοινωνικού διαλόγου έχουν υποβαθμιστεί και παραγκωνιστεί ως αποτέλεσμα της πολιτικής που ακολούθησε η κυβέρνηση. Προβλήματα παρουσιάστηκαν και στην αποτελεσματική και έγκαιρη άσκηση του μεσολαβητικού ρόλου του Υπουργείου Εργασίας.\nΤο Υπουργείο Εργασίας οφείλει να λάβει μέτρα για την αποκατάσταση και αναβάθμιση του πλαισίου λειτουργίας των δομών κοινωνικού διαλόγου, όπως και για την ορθή και έγκαιρη άσκηση του διαμεσολαβητικού του ρόλου με βάση τον Κώδικα Εργασιακών Σχέσεων.\n11. Το δικαίωμα της απεργίας έχει κατακτηθεί με πολλούς και σκληρούς αγώνες της εργατικής τάξης της Κύπρου. Δικαίωμα κατοχυρωμένο και στο Σύνταγμα της Κυπριακής Δημοκρατίας.\nΤα τελευταία χρόνια το δικαίωμα στην απεργία βρέθηκε στο στόχαστρο.\nΗ ΠΕΟ θα συνεχίσει με αποφασιστικότητα να αντιτάσσεται σε ενέργειες που προσπαθούν να περιορίσουν το δικαίωμα της απεργίας και να ποινικοποιήσουν τις απεργιακές κινητοποιήσεις.\n12. Η ΠΕΟ το θέμα της ενότητας δράσης, το προσεγγίζει διαχρονικά από μια ταξική σκοπιά γι’ αυτό και είναι πρωτοστάτης στην προσπάθεια της συνεννόησης και της κοινής δράσης του συνδικαλιστικού κινήματος και κατά συνέπεια της συσπείρωσης των εργαζομένων γύρω από τις διεκδικήσεις τους.\nΗ ιστορική πείρα του εργατικού μας κινήματος, έχει αποδείξει ότι η ενότητα των εργαζομένων και η κοινή δράση των συνδικαλιστικών οργανώσεων, όταν επιτυγχάνεται πάνω σε σωστούς και συγκεκριμένους στόχους και υπηρετεί έτσι τα καλώς νοούμενα συμφέροντα των εργαζομένων, αποτελεί σημαντικό όπλο στον αγώνα για βελτίωση του βιοτικού επιπέδου και για καλύτερες συνθήκες ζωής και δουλειάς.\nΣτις συνθήκες που περνούμε σήμερα, όπου το κίνημα των εργαζομένων δέχεται σοβαρές επιθέσεις η ενότητα στη δράση αποκτά μεγάλη σημασία.\nΜε επιμονή και υπομονή, βασισμένοι σε θέσεις αρχών οφείλουμε να εργαζόμαστε με στόχο την επίτευξη της ενότητας των εργαζομένων στους χώρους εργασίας και τη κοινή δράση με το υπόλοιπο συνδικαλιστικό κίνημα.\n13. Στο επόμενο χρονικό διάστημα, μπροστά μας, θα τεθούν ζητήματα που αφορούν το θεσμό των Ταμείων Προνοίας.\nΗ ΠΕΟ διαφωνεί με ενέργειες που στοχεύουν στην αλλοίωση του χαρακτήρα των Ταμείων Προνοίας και στην αλλαγή του εποπτικού πλαισίου που σήμερα διέπει τα Ταμεία Προνοίας.\nΣτόχος μας είναι η συνεχής διεύρυνση του θεσμού των Ταμείων Προνοίας και η σωστή λειτουργία τους.\nΤαυτόχρονα απαιτούμε από την κυβέρνηση τροποποίηση του σχεδίου που ανακοίνωσε για αποκατάσταση των ζημιών των ταμείων προνοίας από το κούρεμα με τρόπο που να γίνεται ουσιαστική αποκατάσταση των απωλειών που είχαν οι εργαζόμενοι.\n14. Ο αγώνας για την ισότητα ανδρών και γυναικών αποτελεί αναπόσπαστο κομμάτι του αγώνα μας για βελτίωση της ζωής των εργαζομένων, για κοινωνία χωρίς διακρίσεις. Οι πολιτικές της λιτότητας και των περικοπών, έχουν πισωγυρίσει την προσπάθεια για ισότητα.\nΜέσα από τη δράση μας, κατά την ανανέωση των συλλογικών συμβάσεων, πρέπει να εργαζόμαστε για εξάλειψη των διακρίσεων και ενσωμάτωση της αρχής της ισότητας.\nΣ’ ότι αφορά τις ευρύτερες κοινωνικές διεκδικήσεις για προώθηση της ισότητας, στις προτεραιότητες τίθενται ζητήματα όπως, η κάλυψη της γονικής άδειας με επίδομα, η παροχή σύνταξης χηρείας και στους άνδρες, η συνεχής βελτίωση του νόμου για την προστασία της μητρότητας και πατρότητας, η δημιουργία επαρκούς δικτύου υποδομών στήριξης της εργαζόμενης οικογένειας κ.α.\n15. Ταυτόχρονα με τον αγώνα για βελτίωση των όρων απασχόλησης μέσα από τις συλλογικές συμβάσεις εργασίας, έμφαση να δοθεί και στο τομέα της κοινωνικής πολιτικής.\nΗ κοινωνική πολιτική πρέπει να στοχεύει στη δικαιότερη ανακατανομή του εισοδήματος και να στηρίζει το βιοτικό επίπεδο των εργαζομένων, των συνταξιούχων και των ευάλωτων ομάδων του πληθυσμού.\nΙδιαίτερη σημασία θα δοθεί στην αποκατάσταση του βιοτικού επιπέδου των χαμηλοσυνταξιούχων το οποίο έχει συρρικνωθεί αισθητά λόγω της κυβερνητικής πολιτικής. Προς την κατεύθυνση αυτή απαιτούμε μεταξύ άλλων:\nΝα δοθεί δυνατότητα σ’ όσους χαμηλοσυνταξιούχους δεν έχουν υποβάλει αίτηση για την μικρή επιταγή να το πράξουν.\nΤο πασχαλινό επίδομα να παραχωρείται με βάση τα κριτήρια που ίσχυαν το 2012.\nΝα μην υπολογίζονται στα εισοδήματα των χαμηλοσυνταξιούχων όλοι οι τόκοι ούτε η χορηγία από τον ΚΟΑΠ.\nΝα επανεξεταστούν τα κριτήρια για την αξιολόγηση των ηλικιωμένων που έχουν ανάγκη από φροντίδα.\nΣτόχος της ΠΕΟ είναι να μην υπάρχουν συνταξιούχοι που να έχουν εισοδήματα κάτω από το όριο της φτώχειας.\nΘα αγωνιστούμε επίσης για επαναφορά παροχών που έχουν περιοριστεί ή και αποκοπεί και για βελτιώσεις στις διάφορες κοινωνικές παροχές, όπως το επίδομα τέκνου, παροχές στους φοιτητές, τα στεγαστικά προγράμματα.\n16. Το θέμα της αποπληρωμής του χρέους του κράτους προς το Ταμείο Κοινωνικών Ασφαλίσεων και η δημιουργία πραγματικού αποθεματικού του ταμείου, είναι εξαιρετικής σημασίας για τη διασφάλιση της βιωσιμότητας του Τ.Κ.Α. και συνακόλουθα της δυνατότητας να ανταποκρίνεται στο ρόλο του.\nΗ ΠΕΟ απαιτεί από τη κυβέρνηση, να προχωρήσει στον αναγκαίο σχεδιασμό, έτσι που να επαναρχίσει η πολιτική δημιουργίας πραγματικού αποθεματικού και του κατάλληλου νομοθετικού πλαισίου για την επενδυτική πολιτική του ταμείου, όπως προνοούσε η κοινωνική συμφωνία που επιτεύχθηκε το 2009 στα πλαίσια των μέτρων που αποφασίστηκαν για τη βιωσιμότητα του Ταμείου.\n17. Τα μέτρα που πάρθηκαν στο μνημόνιο για το Τ.Κ.Α. ήταν σκληρά για τους ασφαλισμένους. Ιδιαίτερα σκληρό και ισοπεδωτικό είναι το μέτρο της μείωσης κατά 12%, εφ’ όρου ζωής, της σύνταξης όσων συνταξιοδοτούνται στο 63ο έτος της ηλικίας τους. Το ποσοστό της μείωσης και ο όλος μηχανισμός πρέπει να επαναξιολογηθεί λαμβάνοντας ιδιαίτερα υπόψη τα δεδομένα κάποιων ομάδων εργαζομένων όπως οι εργαζόμενοι σε βαριά και ανθυγιεινά επαγγέλματα.\nΠαράλληλα να επιδιώκουμε συνεχή βελτίωση των ωφελημάτων και παροχών του ταμείου έτσι που να ανταποκρίνονται στις μεταβαλλόμενες ανάγκες των εργαζομένων.\n18. Τα επόμενα χρόνια θα είναι καθοριστικά για την εφαρμογή του ΓΕΣΥ. Η ΠΕΟ θα επαγρυπνεί έτσι που να μην υπάρξει πισωγύρισμα και ο νόμος για το ΓΕΣΥ και την αυτονόμηση των δημόσιων νοσοκομείων να εφαρμοστούν όπως ψηφίστηκαν.\nΘεωρούμε απαραίτητο η κυβέρνηση να προχωρήσει στη λήψη μέτρων που θα βελτιώνουν την στελέχωση και τη λειτουργία των δημόσιων νοσηλευτηρίων.\n19. Το δικαίωμα στη στέγη είναι βασικό ανθρώπινο δικαίωμα. Η ΠΕΟ θα συνεχίσει τον αγώνα έτσι που να εκπονηθεί από το κράτος ολοκληρωμένη στεγαστική πολιτική που να στηρίζει ιδιαίτερα τα νέα ζευγάρια. Προς την κατεύθυνση αυτή είναι απαραίτητο να αυξηθούν τα κονδύλια του κράτους για τη στεγαστική πολιτική και να επαναφερθούν στεγαστικά προγράμματα.\nΌπως διαφαίνεται το επόμενο χρονικό διάστημα οι εκποιήσεις αναμένεται να πάρουν μαζικό χαρακτήρα. Η ΠΕΟ σε συνεργασία με τις υπόλοιπες κοινωνικές οργανώσεις θα συνεχίσει και θα εντείνει τον αγώνα και την αντίσταση κατά των εκποιήσεων της πρώτης κατοικίας, της μικρής επαγγελματικής στέγης και του αγροτικού κλήρου.\n20. Τα Επαρχιακά Ταμεία Κοινωνικών Ασφαλίσεων, από την ίδρυση τους, προσφέρουν σημαντικές υπηρεσίες στα μέλη της ΠΕΟ. Η προγραμματιζόμενη εφαρμογή του ΓΕΣΥ θα επηρεάσει σημαντικά τη λειτουργία των ΕΤΚΑ με τη σημερινή τους μορφή.\nΤο Γενικό Συμβούλιο της ΠΕΟ, καλείται να δρομολογήσει τις αναγκαίες ενέργειες, έτσι που τα ΕΤΚΑ ενόψει της εφαρμογής του ΓΕΣΥ να αναπροσαρμόσουν τη δράση τους, με την προσφορά υπηρεσιών στα μέλη της ΠΕΟ, σε τομείς όπως η φροντίδα και στήριξη παιδιών, νηπίων και βρεφών, η ευεξία και η στήριξη των ηλικιωμένων και σε άλλες κοινωνικές υπηρεσίες.\n21. Τα τελευταία χρόνια παρουσιάζεται αύξηση στα εργατικά ατυχήματα. Αυτό αναδεικνύει την ανάγκη η ΠΕΟ να συνεχίσει να απαιτεί αποφασιστικά όπως οι εργοδότες λαμβάνουν όλα τα αναγκαία μέτρα για την ασφάλεια και υγεία των εργαζομένων.\nΜε στόχο την αποτελεσματικότερη εφαρμογή της νομοθεσίας είναι αναγκαίο να ληφθούν σειρά μέτρων όπως:\nΕκλογή επιτροπών ασφάλειας ή υπεύθυνων ασφάλειας σ’ όλους τους χώρους εργασίας και αποτελεσματική λειτουργία τους.\nΕντατικοποίηση των ελέγχων και επιθεωρήσεων από πλευράς του Τμήματος Επιθεώρησης Εργασίας.\nΕισαγωγή υποχρεωτικής κατάρτισης σε ζητήματα ασφάλειας και υγείας όλων των νεοεισερχόμενων στην εργασία.\nΕπαναξιολόγηση του μηχανισμού ελέγχου της θερμικής καταπόνησης των εργαζομένων.\nΤα σώματα της ΠΕΟ, καλούνται να προχωρήσουν σε καλύτερη οργάνωση της παρακολούθησης των ζητημάτων ασφάλειας και υγείας, αναβάθμιση της κατάρτισης και επιμόρφωσης των συνδικαλιστικών στελεχών στα ζητήματα ασφάλειας και υγείας όπως και πιο αναβαθμισμένη ενσωμάτωση των θεμάτων ασφάλειας και υγείας στη καθημερινή συνδικαλιστική δράση.\n22. Η διασφάλιση συνθηκών για ανάπαυση και ψυχαγωγία κι η πρόσβαση στον πολιτισμό είναι απαραίτητα στοιχεία για βελτίωση της ποιότητας ζωής των εργαζομένων.\nΤα Ταμεία Ευημερίας έχουν διαδραματίσει σημαντικό ρόλο τα τελευταία χρόνια σ’ αυτή την προσπάθεια.\nΣτόχος μας πρέπει να είναι, ο θεσμός των Ταμείων Ευημερίας, να καλύψει όλους τους χώρους όπου λειτουργούν συλλογικές συμβάσεις εργασίας.\nΠεραιτέρω στο επίκεντρο της προσοχής μας να είναι, η συνεχής αναβάθμιση και διεύρυνση των υπηρεσιών που προσφέρουν τα Ταμεία Ευημερίας, στον τομέα της ανάπαυσης, του πολιτισμού και της κοινωνικής στήριξης των εργαζομένων.\nΣυνεχής ταυτόχρονα να είναι η προσπάθεια μας, για αναβάθμιση των ιδιόκτητων αναπαυτηρίων της ΠΕΟ έτσι που να αναδεικνύονται σε πρότυπα κέντρα ανάπαυσης των εργαζομένων.\n23. Η βαθιά κρίση του συστήματος έπληξε ιδιαίτερα τους νέους ανθρώπους.\nΗ παρατεταμένη ανεργία, η εργασιακή ανασφάλεια, η ετεροαπασχόληση και η απουσία ουσιαστικής κοινωνικής στήριξης είναι μερικά από τα προβλήματα με τα οποία βρίσκονται αντιμέτωποι οι νέοι άνθρωποι σήμερα. Προβλήματα που οδηγούν τους νέους ανθρώπους σε κοινωνικό αποκλεισμό και σε περιθωριοποίηση, με αποτέλεσμα την απογοήτευση και την αποστασιοποίηση τους από τη συλλογική δράση και τον συνδικαλισμό.\nΤο Γραφείο Εργατικής Νεολαίας σε συνεργασία με τις συντεχνίες της ΠΕΟ καλούνται να αναπτύξουν δράσεις και πρωτοβουλίες οι οποίες να αγγίζουν τα προβλήματα των νέων ανθρώπων και να τους συσπειρώνουν γύρω από την οργανωμένη δράση.\n24. Στις σημερινές συνθήκες που έχουν δημιουργήσει οι νεοφιλελεύθερες αντιλαϊκές πολιτικές λιτότητας μεγιστοποιείται η ανάγκη για συνεργασία, διεθνοποίηση και συντονισμό της δράσης των εργαζομένων. Η έκφραση έμπρακτης στήριξης και ταξικής αλληλεγγύης στους αγώνες των εργαζομένων αποτελεί προτεραιότητα για το συνδικαλιστικό κίνημα της ΠΕΟ.\nΜέσα από τις γραμμές της Παγκόσμιας Συνδικαλιστικής Ομοσπονδίας της οποίας η ΠΕΟ είναι από τα ιδρυτικά μέλη, συνεχίζουμε σε συνεργασία με άλλες ταξικά προσανατολισμένες δυνάμεις τον αγώνα για ένα κόσμο καλύτερο, δικαιότερο και ειρηνικό.\nΤο Ευρωπαϊκό Γραφείο της ΠΣΟ, του οποίου η ΠΕΟ έχει τον συντονισμό στοχεύει στην ενίσχυση της ενότητας και της συσπείρωσης του εργατικού κινήματος στην Ευρώπη. Προς αυτή την κατεύθυνση χρειάζεται να συμβάλουμε έτσι που το Ευρωπαϊκό Γραφείο να εντατικοποιήσει τη δράση και τις παρεμβάσεις του συσπειρώνοντας τις προοδευτικές ταξικές δυνάμεις στην Ευρώπη.\nΤο Γραφείο Διεθνών Σχέσεων της ΠΕΟ θα συνεχίσει την προσπάθεια εφαρμογής της πολιτικής της ΠΕΟ σε ότι αφορά τα διεθνή ζητήματα και την διεύρυνση των διεθνών σχέσεων της ΠΕΟ και των Συντεχνιών της. Στόχος μέσα από τις σχέσεις και επαφές θα πρέπει να είναι ο συντονισμός της δράσης του συνδικαλιστικού κινήματος, η έκφραση αλληλεγγύης , η ανταλλαγή εμπειριών και η ανάπτυξη κοινών δράσεων.\n25. Το 27ο Συνέδριο της ΠΕΟ συζήτησε και ενέκρινε το έγγραφο που κατατέθηκε για την Οργανωτική Πορεία της Ομοσπονδίας. Καθόρισε επίσης, τους βασικούς στόχους και τις κατευθύνσεις της οργανωτικής δουλειάς του κινήματος για τα επόμενα τέσσερα χρόνια όπως φαίνονται πιο κάτω:\nΗ μαζικοποίηση του κινήματος παραμένει το κύριο ζητούμενο στην οργανωτική μας δουλειά. Αυτό το στοιχείο είναι που συνέβαλε καθοριστικά στο να έχουν οι αγώνες μας αποτέλεσμα. Η ανατροπή των συσχετισμών στο ταξικό πεδίο επιβάλει την προσήλωση των μηχανισμών του κινήματος για βελτίωση σε αυτό τομέα.\nΕιδικότερα το 27ο συνέδριο καθορίζει ως προτεραιότητες της δουλειάς μας στον οργανωτικό τομέα τα πιο κάτω:\n- Επιβάλλεται ο επανασχεδιασμός της δουλειάς μας στην οργάνωση νέων επιχειρήσεων. Παρά τις προσπάθειες που γίνονται είναι φανερό ότι υπάρχουν τεράστια περιθώρια, ιδιαίτερα στους κλάδους των υπηρεσιών και του εμπορίου.\n- Οργάνωση νέων μελών μέσα από τις ήδη οργανωμένες επιχειρήσεις.\n- Καλύτερη αξιοποίηση της νομοθεσίας που κατοχυρώνει το δικαίωμα οργάνωσης μέσα από τις συγκεκριμένες διαδικασίες που προβλέπει.\n- Οργάνωση Παγκύπριας Οργανωτικής Συνδιάσκεψης που θα πραγματοποιηθεί πριν το επόμενο Συνέδριο και θα ενδιατρίψει περισσότερο με τη βελτίωση της οργανωτικής και οικονομικής κατάστασης της ΠΕΟ.\nΗ συνεχής προσπάθεια για βελτίωση της οργανωτικής θέσης της ΠΕΟ πρέπει να συνεχίσει να είναι το πιο σημαντικό οργανωτικό μας καθήκον. Όσο πιο ισχυροί είμαστε, τόσο πιο αποτελεσματικοί είναι και οι αγώνες μας προς όφελος των εργαζομένων.\nΜέσα στις σημερινές συνθήκες, η ανάγκη για συνεχή ανάπτυξη των γνώσεων και των δεξιοτήτων των συνδικαλιστικών στελεχών επιβάλλεται να είναι ψηλά στις προτεραιότητες του κινήματος.\nΗ ποιοτική επιμόρφωση μέσα από στοχευμένα προγράμματα, που θα εξοπλίζουν τα στελέχη με γνώσεις και επιχειρήματα για να μπορούν να αντιμετωπίζουν τις καθημερινές προκλήσεις, χρειάζεται να βρίσκεται στο κέντρο της προσοχής των συντεχνιών και των Τ.Σ. της ΠΕΟ.\nΠρος αυτή την κατεύθυνση το Μορφωτικό Γραφείο και το Τμήμα Κατάρτισης του ΙΝΕΚ – ΠΕΟ καλούνται να διαμορφώνουν σε ετήσια βάση το περιεχόμενο των προγραμμάτων κατάρτισης και της συνδικαλιστικής σχολής.\nΕπιπρόσθετα τόσο το Εργατικό Βήμα, όσο και τα ηλεκτρονικά μέσα που διαχειριζόμαστε μπορούν να έχουν πιο αναβαθμισμένη παρέμβαση προς την κατεύθυνση της ενημέρωσης, της επιμόρφωσης και της διάχυσης γνώσης και τεκμηρίωσης.\nΣτα 15 χρόνια λειτουργίας του ΙΝΕΚ – ΠΕΟ, έχει παραχθεί σημαντικό έργο για το οποίο υπάρχει θετική αποτίμηση όχι μόνο από το κίνημα μας αλλά και ευρύτερα στην κοινωνία.\nΤο ΙΝΕΚ, έχει διευρύνει τις παρεμβάσεις του στην έρευνα και τεκμηρίωση στα θέματα που αφορούν την εργασία, τις εργασιακές σχέσεις και ευρύτερα κοινωνικοοικονομικά ζητήματα, τόσο μέσα από εξειδικευμένα ερευνητικά πρόγραμμα όσο και μέσα από τη διαχείριση προγραμμάτων σε συνεργασία με άλλους φορείς και ερευνητικά κέντρα στην Κύπρο και το εξωτερικό.\nΗ ΠΕΟ θα συνεχίσει να στηρίζει το Ινστιτούτο, για να αναπτυχθεί περαιτέρω και να συμβάλει με την παρουσία του στην επιστημονική στήριξη της ΠΕΟ και του Συνδικαλιστικού Κινήματος ευρύτερα, καθώς και στην ευρύτερη οικονομική και κοινωνική έρευνα στον τόπο μας, πάντα κάτω από την οπτική των δυνάμεων της εργασίας.\nΗ ΠΕΟ δεν είναι οργάνωση για τους εργαζόμενους. Είναι η οργάνωση των εργαζομένων. Συνεπώς, η επαφή των στελεχών με τη βάση, είναι αναπόσπαστο κομμάτι της καθημερινής μας δράσης. Για να συνεχίσει και να αναβαθμιστεί ακόμα περισσότερο, επιβάλλεται να βρίσκεται στο επίκεντρο της προσοχής μας.\nΗ συνεχής αναβάθμιση και η ποιοτική λειτουργία των Τοπικών Επιτροπών για να εφαρμόζεται και στην πράξη ότι είναι η Συντεχνία στους τόπους δουλειάς είναι ψηλά στις προτεραιότητες μας. Η ουσιαστική εμπλοκή των τοπικών μας στελεχών σε όλο το φάσμα της συνδικαλιστικής δράσης είναι καθοριστικής σημασίας προς αυτή την κατεύθυνση.\nΓια την εμβάθυνση και αναβάθμιση της επαφής της ΠΕΟ με τους εργαζόμενους και ευρύτερα με την κοινωνία, σημαντικό ρόλο έχει να διαδραματίσει η παρουσία της ΠΕΟ στους τόπους κατοικίας. Τα Τμηματικά Συμβούλια καλούνται να εργαστούν έτσι που να τεθεί σε πιο οργανωμένη βάση η επαφή της ΠΕΟ στους τόπους κατοικίας.\nΠέραν των Συντεχνιών μας που έχουν την ευθύνη της καθημερινής επαφής με τη βάση, ρόλος αναλογεί και στα βοηθητικά γραφεία της ΠΕΟ, τα οποία ασχολούνται με συγκεκριμένες ομάδες εργαζομένων όπως της νεολαίας, των γυναικών, των ανέργων και των μεταναστών.\nΣημαντική είναι και η παρέμβαση της ΠΕΟ ευρύτερα στην κοινωνία. Αυτή η παρέμβαση πρέπει να ενδυναμωθεί ακόμα περισσότερο όχι μόνο γιατί προσθέτει στο κύρος μας αλλά και γιατί είναι στην ίδια την φύση και φιλοσοφία μας. Η ποιότητα ζωής των εργαζομένων δεν αφορά μόνο τις συνθήκες εργασίας αλλά αφορά γενικότερα τις συνθήκες της ζωής τους αλλά και ευρύτερα κοινωνικά ζητήματα.\nΤελευταία Ενημέρωση στις Τρίτη, 21 Νοεμβρίου 2017 15:29\nYou are here: ΑρχικήΑΝΑΚΟΙΝΩΣΕΙΣΑΠΟΦΑΣΗ 27ου ΠΑΓΚΥΠΡΙΟΥ ΣΥΝΕΔΡΙΟΥ ΤΗΣ ΠΕΟ


Ιστορίες - Ελλάδα - Νάξος: Μάιος του 1967, όταν δολοφονήθηκε ο Νικηφόρος Μανδηλαράς | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\n09/07/2020 - 10:16\nΒρίσκεστε εδώ:Naxos Press » Ιστορίες » Ελλάδα - Νάξος: Μάιος του 1967, όταν δολοφονήθηκε ο Νικηφόρος Μανδηλαράς\nΕλλάδα - Νάξος: Μάιος του 1967, όταν δολοφονήθηκε ο Νικηφόρος Μανδηλαράς\n19/05/2019 - 14:33\n«…..δουλεύγομενε εμείς, τα τρώνε ευτοί και στο τέλος μασε λένε πως τα τρώμενε μαζύ. Εμείς έχομενε τα χέρια κι’ ευτοί τα μαχαίρια. Ώσπου θα τά’ χουνε ευτοί, ετσά θα κρινούμαστενε. Κι εσύ πίζαβε, φώναζε Ζήτω»!!!…» Νικηφόρος Μανδηλαράς (Απο την εφημερίδα Ναξιακά Χρονικά του Νικηφόρου Μανδηλαρά Ιούνιος 1960 (φ. 7), άρθρο : ετσά κι’ αλλιώς κι’ αλλιώτικα)… Ήταν ένας σπουδαίος αγωνιστής, ο Νικηφόρος Μανδηλαράς, δικηγόρος από την Κόρωνο της Νάξου, περισσότερο γνωστός ως συνήγορος υπεράσπισης στη δίκη του “ΑΣΠΙΔΑ” .. Από καλή πάστα και από γερή γενιά. Ο Νικηφόρος λέω.. και το πλήρωσε με τη ζωή του.. Σαν σήμερα στις 17 Μαΐου του 1967 επιβιβάστηκε κρυφά στο πλοίο VITA - R με προορισμό την Αμμόχωστο, μήπως και σωθεί απ’τα σκυλιά της Χούντας… Πέντε ημέρες αργότερα όμως λιμενικοί βρήκαν το πτώμα του με ορατές τις πληγές από σφαίρες, στην παραλία Γενναδίου στην Ν.Α πλευρά της Ρόδου…. «εκβράστηκε» σύμφωνα με το ανακοινωθέν των επίορκων αρχών. Η πρώτη πολιτική δολοφονία της χούντας 51 χρόνια μετά… Μορφές, όπως αυτή του Νικηφόρου Μανδηλαρά τις σέβεται ο χρόνος και τις διατηρεί ζωντανές ο λαός. …\nΑυτό έγραψε πριν από έναν χρόνο, η συμβολαιογράφος Αννα Κοντοπίδη στην ιστοσελίδα iporta.gr και με αφορμή τα 51 χρόνια από την εκτέλεση του δικού μας, του Ναξιώτη δικηγόρου και αγωνιστή της Ελευθερίας Νικηφόρου Μανδηλαρά... Κι όμως... 52 χρόνια μετά, ο θάνατός του παραμένει ανεξιχνίαστος.\nΟ Νικηφόρος Μανδηλαράς γεννήθηκε στην Κόρωνο της Νάξου στις 19 Φεβρουαρίου 1928. Σε ηλικία 18 ετών είχε ήδη φάκελο πολιτικών φρονημάτων στην Ασφάλεια Σύρου, στον οποίο αναφέρεται ότι «εμφορείται υπό κομμουνιστικών φρονημάτων και δη με πλήρη κομμουνιστικήν κατάρτισιν...».\nΣπούδασε νομικά στο Πανεπιστήμιο Αθηνών (1948-1954) και από το 1956 άρχισε να δικηγορεί στην Αθήνα. Παράλληλα με τη δικηγορία υπήρξε αρθρογράφος σε αθηναϊκές εφημερίδες.\nΣτις εκλογές του 1956, με δημόσιες δηλώσεις και ομιλίες του στη Νάξο υποστήριξε το κόμμα της Δημοκρατικής Ένωσης, που συσπείρωνε κόμματα και προσωπικότητες της Δεξιάς (Λαϊκό Κόμμα), του Κέντρου (Κόμμα Φιλελευθέρων κ.ά.) και της Αριστεράς (ΕΔΑ κ.ά.), με στόχο την ανάσχεση της ανόδου προς την εξουσία της νεοπαγούς ΕΡΕ του Κωνσταντίνου Καραμανλή. Στις εκλογές του 1958 υποστήριξε την ΕΔΑ και συνόδευσε τον συντοπίτη του Μανώλη Γλέζο στην προεκλογική περιοδεία του στη Νάξο.\nΤον Ιούλιο του 1959 ήταν συνήγορος υπεράσπισης της Βασιλικής Δημητροκάλλη, αδελφής του Μανώλη Γλέζου και του σύζυγό της στο στρατοδικείο Αθηνών. Κατηγορούνταν, όπως και ο Μανώλης Γλέζος, για κατασκοπεία.\nΣτα τέλη του ίδιου χρόνου νυμφεύτηκε την Άσπα Καλοδίκη, με την οποία απέκτησε μία κόρη, τη Μαρία – Αριέττα.\nΤον Ιανουάριο του 1960 άρχισε να εκδίδει την εφημερίδα «Ναξιακά Χρονικά», που συνεχίστηκε το 1966 με τον τίτλο «Κυκλαδικά Χρονικά», όπου δημοσίευσε άρθρα σχετικά με τα οικονομικά και γενικότερα τα κοινωνικά προβλήματα των νησιών.\nΤον Απρίλιο του 1960 παρέστη ως συνήγορος υπεράσπισης στη δίκη των 42 ηγετικών στελεχών του ΚΚΕ (ανάμεσά τους ο Χαρίλαος Φλωράκης) που δικάζονταν για κατασκοπεία.\nΣτις εκλογές του 1961 ήταν για πρώτη και μοναδική φορά υποψήφιος βουλευτής\nστις Κυκλάδες, ως ανεξάρτητος - συνεργαζόμενος με το Πανδημοκρατικό Αγροτικό Μέτωπο (ΠΑΜΕ), που αποτελούσε συνασπισμό της ΕΔΑ με το Εθνικό Αγροτικό Κόμμα. Στις εκλογές του 1963 επιδίωξε να είναι υποψήφιος στις Κυκλάδες με την Ένωση Κέντρου, αλλά αποκλείστηκε από τους συνδυασμούς του κόμματος ως φιλοκομουνιστής.\nΕυρύτερα γνωστός έγινε κατά τη διάρκεια της δίκης του ΑΣΠΙΔΑ ως συνήγορος υπεράσπισης αξιωματικών που παραπέμφθηκαν σε δίκη με βούλευμα του Δικαστικού Συμβουλίου του Διαρκούς Στρατοδικείου Αθηνών, κατηγορούμενοι για απόπειρα εσχάτης προδοσίας. Στη δίκη, που διήρκεσε από τις 14 Νοεμβρίου 1966 έως τις 10 Μαρτίου 1967, ο Μανδηλαράς διακρίθηκε για τη νομική του συγκρότηση, τις τεκμηριωμένες αγορεύσεις του και τη μαχητικότητά του.\nΜε την κήρυξη της δικτατορίας της 21ης Απριλίου ο Μανδηλαράς διέφυγε τη σύλληψη και προσπάθησε να μεταβεί στο εξωτερικό για να οργανώσει αντίσταση εναντίον του δικτατορικού καθεστώτος. Στις 17 Μαΐου 1967 επιβιβάστηκε στο πλοίο «Ρίτα Β.», που είχε προορισμό την Αμμόχωστο της Κύπρου και μία εβδομάδα αργότερα το πτώμα του εκβράστηκε σε ακτή της Ρόδου. Η κυβέρνηση ανακοίνωσε στις 23 Μαΐου ότι «εξεβράσθη πτώμα ανδρός, αγνώστων στοιχείων» και την επομένη ότι το πτώμα «ανεγνωρίσθη ως του δικηγόρου Μανδηλαρά».\nΣτις 24 Μαΐου έγινε η κηδεία του στη Ρόδο, παρουσία τριών φίλων του δικηγόρων, ενός θείου του και πλήθους χωροφυλάκων. Η ιατροδικαστική έκθεση που υπέγραψαν οι ιατροδικαστές Δημήτριος Καψάσκης και Γεώργιος Αγιουτάντης διαπιστώνει ότι ο Μανδηλαράς πνίγηκε στην προσπάθειά του να βγει στις ακτές της Ρόδου, αφού τραυματίστηκε στο κεφάλι, κατά την κάθοδό του από το πλοίο στη θάλασσα.\nΟ πλοίαρχος του «Ρίτα Β.» Πέτρος Πόταγας προσήχθη σε δίκη με την κατηγορία της ανθρωποκτονίας εξ αμελείας και καταδικάστηκε πρωτοδίκως σε φυλάκιση 27 μηνών (31 Μαΐου) και τελεσιδίκως σε φυλάκιση 12 μηνών (12 Δεκεμβρίου). Ο Πόταγας θα εξαγοράσει την ποινή του, αλλά ένα μήνα αργότερα θα βρεθεί νεκρός στη Νότιο Αφρική.\nΑπό τα πρώτα χρόνια της Μεταπολίτευσης επιδιώχθηκε η δικαστική διερεύνηση του θανάτου του Μανδηλαρά. Ήταν πνιγμός ή δολοφονία από όργανα της χούντας;\nΣτις 24 Απριλίου 1986, το Συμβούλιο Εφετών με το βούλευμα 731 χαρακτήρισε ως ανθρωποκτονία εκ προθέσεως το θάνατο του Μανδηλαρά και κατονόμαζε ως ηθικούς αυτουργούς τα ηγετικά στελέχη χούντας Ιωάννη Λαδά και Κώστα Παπαδόπουλο (αδελφό του δικτάτορα), ενώ καταλόγιζε ευθύνες σε στελέχη του Λιμενικού Σώματος και τον τότε αρχηγό της ΚΥΠ. Στο βούλευμα αναφερόταν η ύπαρξη επαρκών στοιχείων για στοιχειοθέτηση του εγκλήματος. Η διερεύνηση, όμως, κι αυτή τη φορά δεν απέδωσε και η υπόθεση τέθηκε τελικά στο αρχείο.\nΟι αρχές έκαναν λόγο για πνιγμό, όμως εξ αρχής ο θάνατος του θεωρήθηκε μια στυγερή δολοφονία, από τους οικείους του και την κοινή γνώμη στην Ελλάδα. Ακόμα και οι φωτογραφίες της εποχής που κατόπιν δημοσιεύτηκαν, αποκαλύπτουν εμφανές τραύμα στην καρδιά πιθανόν από σφαίρα ή άλλο αντικείμενο. Οι μαρτυρίες για το πληγωμένο του κορμί δεν αφήνουν καμία αμφιβολία ότι ο Μανδηλαράς θεωρήθηκε επικίνδυνος για το καθεστώς, τόσο ώστε να απαιτείται η άμεση εξόντωσή του.\n... ανθρωποκυνηγητό εξαπέλυσαν οι αρχές εναντίον του [Νικηφόρου Μανδηλαρά], ενώ αποκαλύπτονται και τα κωδικοποιημένα σήματα του στρατού. Σε αυτά διατάσσονταν οι διοικητές των μονάδων να οργανώσουν ένοπλες ομάδες, να βγάλουν περιπολίες σε όλη τη Ρόδο και να εξοντώσουν τον Μανδηλαρά. Μέσα από νέες σημαντικές μαρτυρίες και ντοκουμέντα, παρουσιάζονται όλα τα στοιχεία για την αμφισβητούμενη ιατροδικαστική έρευνα, που «έδειξε» ότι ο θάνατος του Μανδηλαρά προήλθε από πνιγμό. Οι αυτόπτες μάρτυρες μιλούν για τα σημάδια στο σώμα και το κεφάλι του άτυχου δικηγόρου, που παραπέμπουν σε διαμπερή τραύματα και κρανιοεγκεφαλικές κακώσεις. Ο Νικηφόρος Μανδηλαράς νεκρός σε παραλία της Ρόδου.\nΜέσα σε κύκλο το ύποπτο τραύμα που παραπέμπει σε μαχαιριά ή πιστολιά. Ο ιατροδικαστής έγραψε «πνιγμός». Η δίκη Η κηδεία του αγωνιστή Μανδηλαρά τελέστηκε με συνοπτικές διαδικασίες, χωρίς την παρουσία της οικογένειάς του.\nΤα όσα ακολούθησαν σε επίπεδο δικαστικής διερεύνησης αποτελεί ξεχωριστό κεφάλαιο της εκπομπής, που φωτίζει όλες οι σκοτεινές πλευρές της δίκης. Στο εδώλιο κάθισε μόνο ο πλοίαρχος του Rita V, ο οποίος κατηγορήθηκε για πλημμέλημα επειδή επέτρεψε στον λαθρεπιβάτη να πηδήξει από το πλοίο στη θάλασσα για να διαφύγει της σύλληψης. Αποκαλυπτική είναι η μαρτυρία του Ηλία Πόταγα, αδελφού του καπετάνιου του πλοίου, ο οποίος για πρώτη φορά μιλά ανοιχτά για την υπόθεση και καταγγέλλει ότι η ανακριτική διαδικασία περιελάμβανε βασανιστήρια σε βάρος του αδελφού του. Ο καπετάνιος Πόταγας μερικά χρόνια αργότερα αυτοκτόνησε στη Νότια Αφρική. Αλλά και το μοιραίο πλοίο είχε άδοξο τέλος. Κάηκε τη δεκαετία του ΄80. Ήταν ένας μεγάλος κύκλος συμπτώσεων ή μια συνωμοσία θανάτου και σιωπής;...\nΚάτω Κουφονήσι: Μία Σερραία από το 1992 απολαμβάνει τον παράδεισο των Κουφονησίων\nΝάξος - Κόρωνος: "Εφυγε" πλήρης ημερών ο πολεμιστής Οθωναντώνης\nΟ «Γερμανός» που κυρίευσε το Μετσόβιο «ξεχνώντας» το ποδόσφαιρο\nΕλλάδα - "Μένουμε Σπίτι": Ο ομιλος Μαρινάκη επιστρέφει τα χρήματα\nΔ.Ε.Ε.Π Κυκλάδων - Νέα Δημοκρατία: Απάντηση στο "προσκλητήριο των "63 του ΣΥΡΙΖΑ"\nΜύκονος: Νέα ενίσχυση από το Δήμο στο Κέντρο Υγείας και νοσηλευτικό προσωπικό\nΕλλάδα - Βρούτσης: Πιστώνονται σήμερα τα αναδρομικά των επικουρικών συντάξεων\nΝάξος - Γλινάδο: Οι μαθητές του Δημοτικού σχολείου μας μιλάνε για την ασφάλεια στο διαδίκτυο\nΡόδος: Ζευγάρι λήστεψε ντιλιβερά γιατί δεν είχε λεφτά να αγοράσει φαγητό (!!!)\nΚυκλάδες - Φόρτωμας: Τι ειπώθηκε στη συνάντηση με τον Κώστα Καραμανλή\nΕλλάδα: Το νέο «Εξοικονομώ» έρχεται τον Οκτώβριο\nΑνδρος: Καταγραφή 21 νέων ειδών μανιταριών\nΣίφνος: Συνάντηση Ναδάλη - Πάιτ και η κουβεντούλα ανάμεσά τους\nΑμοργός: Εθελοντικός καθαρισμός των μονοπατιών από τον Ε.Π.Ο.Σ Φυλής\nΣτοίχημα - Ισπανία: Το classico της Βαρκελώνης είναι ... εδώ\nΝάξος: Μία ακόμη νεκρή χελώνα (17 για το 2020) και νέα ερωτηματικά\nΝότιο Αιγαίο - Νέα Δημοκρατία: Επιτυχημένη η 1η τηλεδιάσκεψη με θέμα "Tουρισμός και Covid 19"\nΚυκλάδες: Το CNBC προτείνει την "οικονομική" Σύρο αντί Σαντορίνης


Μου λείπεις κι ας μη σε παίρνω τηλέφωνο τόσο συχνά και μου παραπονιέσαι. Βαραίνει ο νους μου από τις σκέψεις, χάνεται η νόρμα, μπαίνει σε επικίνδυνα μονοπάτια. Μοναχικά. Και κάπου εκεί που σ’ έχω ανάγκη, μπαίνει σφήνα ένας εγωισμός πώς να ξεφύγω απ’ την παγίδα μου και… σε χάνω. Θα με πάρεις εσύ, πάλι, να μου παραπονεθείς γλυκά. Και κάθε φορά θα σου λέω “συγνώμη, ρε μαμάκα, ξεχάστηκα, έχω τόσα στο κεφάλι μου”.\nΣτην ψυχή μου τα έχω, στην πλάτη μου. Βάρυνα. Νομίζω πως αρχίζω και καμπουριάζω. Μα παλεύω ε; Έτσι δεν μ’ έμαθες; Μα πώς να στο ομολογήσω! Τόσα άντεξες για μένα. Για να είναι η ψυχή μου ανάλαφρη.\nΧιόνια, πολλά χιόνια. Μια σταλιά ήσουν και σε θυμάμαι να φοράς κάτι γαλότσες άτσαλα να προλάβεις πριν βραδιάσει να πας στην πλατεία του χωριού να μας φέρεις νερό με δυο μεγάλα μπιτόνια στους ώμους. Πού την έβρισκες τόση δύναμη; Να μας πλύνεις. Να είμαστε καθαρά. Και καμάρωνες τα κατάλευκα ασπρόρουχα που χόρευαν στα σχοινιά στην αυλή απλωμένα. Για να είμαστε καθαρά. Δεν ήξερα πως σχεδόν μάτωναν τα χέρια σου στη σκάφη. Να μας φέρεις στην Αθήνα για μια καλύτερη ζωή. Τα κατάφερες. Μη μετανιώνεις που τώρα δεν είμαστε στην αγκαλιά σου. Πήραμε τον δρόμο μας. Τον δικό μου τον είχες ήδη καταλάβει. Μόνο εσύ. Πάντα εσύ. Με παραμόνευες, με «κατασκόπευες» μην πέσω και σε άλλες παγίδες εκτός από αυτή, που τόσο φοβόσουν, αλλά την αντιμετώπισες με απαράμιλλη αντρειοσύνη. Ξέρεις τι με κρατούσε πάντα, ίσως απερίσκεπτα σε εκείνη την ηλικία, να ξεφύγω από τα όριά μου; Η επιμονή σου και η δύναμή σου. Αυτή μνημονεύω αυτή τη στιγμή και ναι… τη ζηλεύω. Να ‘ξερες τη δύναμή σου. Αλλά αυτοί είναι οι σπουδαίοι άνθρωποι. Που δεν γνωρίζουν τα όρια της αγάπης τους.\nΉσουν μέσα μου σε κάθε ροχάλα που έφαγα στη μούρη. Σε κάθε βιασμό του κορμιού και της ψυχής μου. Για σένα άντεχα. Όχι, λάθος. Από εσένα άντεχα. Κι αν κάποιες φορές λύγισα και πρόδωσα αυτή τη φουρτούνα αγάπης, είναι γιατί λύγιζαν τα γόνατά μου. Και έσκισα το δέρμα μου, και γέμισα χημεία τον οργανισμό μου, τόσο εγωιστικά. Χωρίς να σκεφτώ πόσο πόνο θα σου έδινα. Η κραυγή σου στο τηλέφωνο, όταν έκανα το τραγικό λάθος να επιτρέψω να διαβάσεις το βιβλίο μου, θα με στοιχειώνει μέχρι να φύγω από τον κόσμο αυτό. Δεν έπρεπε να μάθεις λεπτομέρειες. Ήμουν το λουλούδι σου. Και το γέμισα αγκάθια. Σε μάτωσα για άλλη μια φορά. Συγχώρεσέ με.\nΓερνάω, μαμά. Αρχίζω και σκύβω. Αυτό με φοβίζει πιο πολύ απ’ όλα. Χαμηλώνω το κεφάλι σιγά-σιγά. Κι έρχεται η φωνή σου μέσα από ένα ασύρματο μέσο και με επαναφέρει. Ξανασηκώνω τους ώμους, αρκεί να μου παραπονιέσαι πως δεν σε σκέφτομαι συχνά. Μα δεν θέλω να ακούς βαριά τη φωνή μου, άχρωμη. Αμέσως με καταλαβαίνεις. Κι αρχίζουν οι ερωτήσεις. Τι να σου πω; Πως περνάω δύσκολα; Πως δεν τον αντέχω κάποιες στιγμές αυτό τον κόσμο; Έγιναν πολύ κακοί οι άνθρωποι, μαμά. Λιθοβολούν χωρίς λόγο πια. Θυμός. Πολύς θυμός. Και όταν είσαι αδύναμος, βρίσκουν πρόσφορο έδαφος. Και δεν θέλω να σε φορτώσω άλλο. Την σκιά τη συνήθισα σιγά-σιγά, με τη δική σου ασπίδα. Εσύ ποιου ασπίδα, άραγε, κουβαλάς αγέρωχη ακόμη; Έφυγα πολύ νωρίς από κοντά σου. Δεν πρόλαβα να μάθω τις αντιστάσεις σου.\nΚαταρρέω, μαμά. Γέμισα ρωγμές, μικρές, σχεδόν αόρατες. Τα σοβατίσματα δεν σώνουν. Όσα χάδια και αν μου έδωσες, δεν έφτασαν. Απέτυχα, μαμά. Αλλά δεν θα στο πω ποτέ. Δεν θέλω να χάσεις την περηφάνια σου για μένα. Ανακάλυψα με τα χρόνια ρέπλικες της ομορφιάς σου, για να «γεμίζω». Να μη σε φορτώνω. Νιώθω ενοχές, για κάθε δάκρυ που έφυγε απ’ τα μάτια σου, για μένα.\nΜεγάλωσα, μαμά. Και μαζί μου μεγάλωσαν όλα. Πήραν τεράστιες διαστάσεις. Μου είπαν πως κάνω εχθρούς γιατί θέλω ν’ αλλάξω τον κόσμο. Αλλάζει ο κόσμος, όταν είναι γεμάτος στίγματα; Οι μουσικές μόνο, χαμήλωσαν. Έγιναν αδύναμες γιατί οι κραυγές των άλλων είναι πιο δυνατές. Και οι σειρήνες που εξαφανίστηκαν είναι καθαρά δική σου νίκη. Έγινα λιποτάκτης των ονείρων μου, μαμά. Ή τα όνειρα βαρέθηκαν να περιμένουν στη στροφή γιατί κοιτούσα κατάματα την πραγματικότητα.\nΓερνάει, μαμά, η ψυχή μου. Κουράστηκε. Πολλά τα χρόνια που έσπρωχνα τοίχους να γκρεμίσω. Ίσως να ράγισα μερικούς μα πονάνε τα μπράτσα μου πια. Πολλά τα βουνά που ανέβηκα και λύγισαν τα πόδια. Μόνο τα μάτια κρατάνε μια σπίθα, μια ελπίδα πως όλη αυτή η διαδρομή δεν πήγε στα χαμένα. Α, και η καρδιά. Χτυπάει ακόμη δυνατά για κάθε τι καινούριο, που βλέπει και νιώθει πως κι αυτό θέλει κι ας μην μπορεί, να αλλάξει τον κόσμο.\nΦοβάμαι, μαμά. Φοβάμαι μη χάσω τη σπίθα μου. Τους χτύπους μου που τους ακούω αλαφιασμένους λίγο πριν με πάρει ο ύπνος. Να με παίρνεις, να σου λείπω, να μου παραπονιέσαι. Είδες; Ακόμη εγωιστικά σκέφτομαι. Είναι πολλά τα θηρία, μαμά.


Οι πρώτες αντιδράσεις στην επανεκλογή Μπους - 2004-11-03\nΝοέμβριος 03, 2004\nΗγέτες από ολόκληρο το κόσμο άρχισαν να αντιδρούν στη νίκη του Μπους στις αμερικανικές προεδρικές εκλογές.\nΟ πρόεδρος της Ευρωπαϊκής Κομισσσιόν Ρομάνο Πρόντι συνεχάρη το κύριο Μπους για τη νίκη του , λέγοντας ότι η ΕΕ θα συνεχίσει να εργάζεται για τη ενίσχυση των δεσμών φιλίας και συνεργασίας , όπως είπε χαρακτηριστικά, με τις ΗΠΑ.\nΙσραηλινοί αξιωματούχοι χαρακτήρισαν την έκβαση των εκλογών νίκη για όσους είναι προσηλωμένοι στην καταπολέμηση κατά της τρομοκρατίας.\nΆλλοι ηγέτες αντέδρασαν πριν ακόμα ο δημοκρατικός υποψήφιος Τζων Κερρυ παραδεχτεί την ήττα του με τηλεφώνημα του στον πρόεδρο Μπους.\nΑρκετοί ηγέτες εξέφρασαν προτίμηση τους για το πρόεδρο Μπους. Ο Πρόεδρος της Ρωσίας Βλαντιμύρ Πούτιν είπε ότι η νίκη ενός ρεπουμπλικανού υποψηφίου θα έδειχνε πως ο αμερικανικός λαός δεν επέτρεψε στον εαυτό του να εκφοβισεί από τις απειλές των τρομοκρατών.\nΟ Γάλλος υπουργός Εξωτερικών της Γαλλίας Μισέλ Μπαρνιέ είπε ότι η Γαλλία και οι ΗΠΑ χρειάζεται να συνεργαστούν για να αντιμετωπιστούν οι κρίσεις στην Αϊτή, την Αφρική, τη Μέση Ανατολή και το Αφγανιστάν.\nΟ Γερμανός υπουργός Εσωτερικών Οττο Σίλυ, του οποίου η χώρα είχε αντιταχθεί στον πόλεμο κατά του Ιράκ, είπε ότι η Γερμανία και οι ΗΠΑ πρέπει να συνεργαστούν για να συμβάλουν στην σταθεροποίηση του Ιράκ, άσχετα από τις παλαιότερες διαφορές τους.\nΟ μεταβατικός πρόεδρος του Ιράκ Ιγιαντ Αλλαουι είπε ότι η χώρα τους θα διατηρήσει φιλικές σχέσεις με τις ΗΠΑ, ανεξαρτήτως ποιός κερδίσει.\nΕκπρόσωπος του Γιάσερ Αραφάτ δήλωσε ότι ο Παλαιστίνιος ηγέτης ελπίζει πως ο πρόεδρος Μπους θα υιοθετήσει νέα πολιτική αναφορικά με την περιοχή της Μέσης Ανατολής, σε περίπτωση επανεκλογής του. Ο κύριος Μπους και η κυβέρνησης τους αρνούνται να έχουν δοσοληψίες με το κύριο Αραφάτ στα πλαίσια της ειρηνευτική διαδικασίας στη Μέση Ανατολή.


Media - Μάριος Παγκράτης Ψυχολόγος MSc Κέρκυρα\nΣεμινάριο Ανθρώπινου δυναμικού\nΣεμινάριο Ανθρώπινου δυναμικού για θέματα ηγεσίας, συναισθηματικής νοημοσύνης, ενσυναίσθησης και κοινωνικών δεξιοτήτων, Κέρκυρα\nΣτιγμιότυπα από το 6ο Πανελλήνιο Συνέδριο Γνωσιακών Ψυχοθεραπειών, Θεσσαλονίκη\n9ο Παγκόσμιο Συνέδριο Συμπεριφορικών και Γνωσιακών Ψυχοθεραπειών\nΣτιγμιότυπα από το 9ο Παγκόσμιο Συνέδριο Συμπεριφορικών και Γνωσιακών Ψυχοθεραπειών, Βερολίνο\nΕφηβεία και Κατάθλιψη - Άγχος ενηλίκων\nΡαδιοφωνική συζήτηση όπου μιλήσαμε στο πρώτο μέρος για θέματα εφηβείας και στο δεύτερο για την κατάθλιψη και το άγχος στον Aktina Radio και την εκπομπή «Δεν κάνει κρύο στην Ελλάδα».\nΓονεϊκό στυλ. Πώς επηρεάζει τα παιδιά;\nΟμιλία με θέμα το γονεϊκό στυλ και πώς αυτό μπορεί να επηρεάσει τα παιδιά και να οδηγήσει στην εμφάνιση προβλημάτων στην ενήλικη ζωή τους, σε εκδήλωση του Πολιτιστικού Συλλόγου Κάτω Γαρούνα και του Συλλόγου Καράτε Αγίου Ματθαίου.\nΖήλια. Ένα «επικίνδυνο» συναίσθημα\nΣυνέντευξη με θέμα τη ζήλια στην τηλεοπτική εκπομπή Άνθρωποι του Corfu Channel.\nΣυναισθήματα. Ο ρόλος τους και πώς επηρεάζουν τη ζωή μας\nΣυνέντευξη με θέμα τα συναισθήματα στην τηλεοπτική εκπομπή Άνθρωποι του Corfu Channel. Απαντώνται ερωτήματα όπως:\n– Τι είναι τα συναισθήματα;\n– Σε τι χρησιμεύουν;\n– Υπάρχουν διάφορες κατηγορίες συναισθημάτων;\n– Πώς δημιουργούνται τα συναισθήματα;\n– Μπορούν να μας δημιουργήσουν προβλήματα υγείας;\n– Τα ζώα έχουν συναισθήματα;\nΑπό το φόβο στις Φοβίες. Όταν το συναίσθημα γίνεται εμπόδιο\nΟμιλία με θέμα τις Φοβίες, του Σωματείου Ψυχολόγων Κέρκυρας. Απαντώνται ερωτήματα όπως:\n– Τι είναι οι Φοβίες και πώς λειτουργούν;\n– Πώς αποκτώνται και πώς μεταδίδονται;\n– Μπορούμε να ζήσουμε χωρίς Φοβίες;\n– Υπάρχουν τρόποι αντιμετώπισης;\nΚατάθλιψη. Υπάρχουν επιλογές\nΣυνέντευξη με θέμα την κατάθλιψη στην τηλεοπτική εκπομπή Άνθρωποι του Corfu Channel. Απαντώνται ερωτήματα όπως:\n– Τι είναι η κατάθλιψη;\n– Πόσο συχνό φαινόμενο είναι;\n– Πώς επηρεάζει τη ζωή μας;\n– Υπάρχουν διάφορες μορφές;\n– Τι επιλογές έχει κάποιος που έχει κατάθλιψη;\n– Πώς μπορούν να τον βοηθήσουν τα οικεία του πρόσωπα;\nΟμιλία με θέμα το ρόλο του άγχους, του Σωματείου Ψυχολόγων Κέρκυρας. Απαντώνται ερωτήματα όπως:\n– Άγχος και στρες αναφέρονται στην ίδια κατάσταση;\n– Το άγχος είναι ένας εχθρός που πρέπει να απαλλαγούμε ή ένας σύμμαχος που μας χρησιμεύει;\n– Ποιες είναι οι διαταραχές που σχετίζονται με αυτό και πότε χρειάζεται να ζητήσουμε βοήθεια;\nΆγχος στους αθλητές\nΟμιλία για το άγχος στους αθλητές στην επιτροπή Δυτικής Ελλάδος & Ιονίων Νήσων της Ελληνικής Ομοσπονδίας Καράτε, Κέρκυρα\nΆγχος: πότε αποτελεί πρόβλημα και ποιες μορφές παίρνει;\nΗ τηλεοπτική εκπομπή του Corfu Channel Άνθρωποι, όπου αναφερθήκαμε στο άγχος, στο πότε ξεκινά να αποτελεί πρόβλημα και στο πώς μπορούν να αντιμετωπιστούν τα προβλήματα που σχετίζονται με αυτό. Γίνεται αναφορά σε καταστάσεις όπως: κρίσεις πανικού, αγοραφοβία, κοινωνική φοβία, γενικευμένο άγχος, άγχος για την υγεία, ψυχαναγκαστική καταναγκαστική διαταραχή κ.ά.\nΣτιγμιότυπα από το 4ο Πανελλήνιο Συνέδριο Γνωσιακών Ψυχοθεραπειών, Αθήνα\nΣτιγμιότυπα από το 3ο Πανελλήνιο Συνέδριο Γνωσιακών Ψυχοθεραπειών, Θεσσαλονίκη


Πώς γίνεται ο πολλαπλασιασμός φυτών με καταβολάδες | Τα Μυστικά του Κήπου\nΜπορούμε να δημιουργήσουμε νέα φυτά χωρίς να φυτέψουμε σπόρο ή να κόψουμε τμήματα βλαστών;\nΟ πολλαπλασιασμός των φυτών μπορεί να γίνει με διάφορους τρόπους. Οι πιο διαδεδομένοι τρόποι είναι ο πολλαπλασιασμός με σπόρους, ο πολλαπλασιασμός με μοσχεύματα, ο εμβολιασμός φυτών (μπόλιασμα) καθώς επίσης ο πολλαπλασιασμός με καταβολάδες.\nΟρισμένα φυτά, λοιπόν, πολλαπλασιάζονται βάζοντας απλά ένα βλαστό μέσα στο χώμα, χωρίς να τον αποκόψουμε από το αρχικό φυτό.\nΌταν ο βλαστός του φυτού συναντήσει χώμα, ξεκινάει να σχηματίζει ρίζες και σταδιακά δημιουργεί ένα νέο αυτόνομο φυτό. Αφού αναπτύξει ριζικό σύστημα, μπορούμε να το κόψουμε και να το μεταφέρουμε σε άλλο σημείο του κήπου μας, δημιουργώντας ένα καινούριο φυτό που έχει τα ίδια χαρακτηριστικά με το αρχικό μας φυτό.\nΗ διαδικασία αυτή ονομάζεται πολλαπλασιασμός με καταβολάδες και έχει μεγαλύτερο ποσοστό επιτυχίας σε σχέση με τον πολλαπλασιασμό με μοσχεύματα, όπου κόβουμε βλαστούς και στη συνέχεια τους φυτεύουμε σε χώμα. Κι αυτό γιατί το μητρικό φυτό συνεχίζει να παρέχει νερό και θρεπτικά συστατικά καθώς το νέο φυτό σχηματίζεται.\nΑς δούμε λοιπόν ποια φυτά πολλαπλασιάζονται με καταβολάδες, ποιοι τρόποι πολλαπλασιασμού με καταβολάδες υπάρχουν και ποια βήματα ακολουθούμε για να δημιουργήσουμε νέα φυτά με επιτυχία.\nΠοια φυτά πολλαπλασιάζονται με καταβολάδες\nΌσοι ασχολούμαστε με την κηπουρική, ενδεχομένως έχουμε παρατηρήσει ότι κάποια φυτά έχουν την ιδιότητα να ριζώνουν πολύ εύκολα και να δημιουργούν νέα φυτά όταν τα κλαδιά τους ακουμπούν στο χώμα.\nΟ πολλαπλασιασμός με καταβολάδες εφαρμόζεται σε αρκετά αναρριχώμενα φυτά, καθώς επίσης καρποφόρα δέντρα και καρποφόρους θάμνους.\n– Καλλωπιστικά φυτά που πολλαπλασιάζονται με καταβολάδες:\no πολλαπλασιασμός του γιασεμιού,\nο πολλαπλασιασμός του βιβούρνου\nο πολλαπλασιασμός του αγιοκλήματος\nο πολλαπλασιασμός της μανόλιας.\n– Καρποφόρα δέντρα που πολλαπλασιάζονται με καταβολάδες:\nη καλλιέργεια του λωτού.\n– Καρποφόροι θάμνοι που πολλαπλασιάζονται με καταβολάδες:\nη καλλιέργεια του βατόμουρο,\nη καλλιέργεια του αμπελιού,\nη καλλιέργεια του ακτινίδιου.\nΠώς δημιουργούμε νέα φυτά με καταβολάδες\nΓια να δημιουργήσουμε φυτά με καταβολάδες, χρησιμοποιούμε νεαρούς βλαστούς και όχι βλαστούς μεγαλύτερης ηλικίας καθυστερούν να ριζώσουν και δεν δίνουν ζωηρά και εύρωστα φυτά. Κατάλληλη εποχή για να φτιάξουμε φυτά με καταβολάδες είναι συνήθως η περίοδος της άνοιξης και του καλοκαιριού.\nΟ πολλαπλασιασμός φυτών με καταβολάδες γίνεται με διάφορους τρόπους, με τη μέθοδο των υπόγειων καταβολάδων, με τη μέθοδο των εναέριων καταβολάδων και με τη μέθοδο των υπέργειων καταβολάδων.\n1. Πολλαπλασιασμός με υπόγειες καταβολάδες\nΟ πιο διαδεδομένος και εύκολος πολλαπλασιασμός με καταβολάδες είναι η μέθοδος των υπόγειων καταβολάδων. Παρακάτω, περιγράφουμε αναλυτικά τα κυριότερα βήματα για να φτιάξουμε τα δικά μας φυτά:\nΕπιλέγουμε βλαστούς από υγιή, εύρωστα και ζωηρά φυτά που θέλουμε να πολλαπλασιάσουμε.\nΜε ένα μαχαίρι, κάνουμε μια τομή στο σημείο του βλαστού που θα βάλουμε στο χώμα.\nΚάμπτουμε το βλαστό για να εισέλθει μέσα στο χώμα του εδάφους ή της γλάστρας έτσι ώστε να αφήσουμε την άκρη του βλαστού να ξεπροβάλλει από το χώμα.\nΣτηρίζουμε με ένα μικρό πάσσαλο πάνω στο τμήμα του βλαστού που βγαίνει από το χώμα, για να είναι καλά στερεωμένο και να μην βγει όλος ο βλαστός από το χώμα/\nΜετά από μερικούς μήνες, ο βλαστός θα έχει ριζώσει στο χώμα του εδάφους ή στο χώμα της γλάστρας και μπορούμε να τον αποκόψουμε με ένα κλαδευτήρι από το αρχικό φυτό ώστε να φτιάξουμε ένα ολοκαίνουριο φυτό.\nΠολλαπλασιασμός με υπόγειες καταβολάδες που τοποθετούμε στο έδαφος\n2. Πολλαπλασιασμός με εναέριες καταβολάδες\nΣτη μέθοδο των εναέριων καταβολάδων, αντί να βάλουμε τον βλαστό του φυτού μέσα στο χώμα, φέρνουμε το χώμα γύρω από το κλαδί του φυτού, όπως αναλυτικά περιγράφουμε παρακάτω:\nΠαίρνουμε ένα νεαρό υγιή βλαστό του φυτού που θέλουμε να πολλαπλασιάσουμε και αφαιρούμε τα φύλλα κοντά στη βάση.\nΚάνουμε μία τομή με ένα μαχαίρι σε ένα σημείο στη μέση του βλαστού από το οποίο θα βγάλει ρίζες.\nΒάζουμε σε μία πλαστική σακούλα φυτόχωμα και άμμο σε αναλογία 2:1\nΔένουμε τη σακούλα πάνω στο βλαστό έτσι ώστε το σημείο τομής του βλαστού να είναι μέσα στο μίγμα χώματος που φτιάξαμε\nΔιατηρούμε το χώμα υγρό μέσα στη σακούλα ποτίζοντάς το συχνά με μία σύριγγα από μία τρύπα της σακούλας στο πάνω μέρος\nΜετά από λίγους μήνες, ο βλαστός του φυτού μέσα στη σακούλα θα βγάλει ρίζες.\nΚόβουμε τον βλαστό από το αρχικό φυτό σε σημείο κοντά στις ρίζες που έχουν σχηματιστεί και το φυτεύουμε σε γλάστρα ή απευθείας στο χώμα αφού απομακρύνουμε πρώτα τη σακούλα.\nΕναέρια καταβολάδα: τοποθετώντας χώμα πάνω στα κλαδιά για να βγάλει ρίζες\n3. Πολλαπλασιασμός με επίγειες καταβολάδες\nΟ πολλαπλασιασμός των φυτών με επίγειες καταβολάδες συναντάται κυρίως σε φυτά εδαφοκάλυψης ή πλευρικής ανάπτυξης που απλώνουν τους μακριούς βλαστούς τους πάνω στο χώμα. Οι βλαστοί των φυτών έχουν την ιδιότητα όταν ακουμπούν στο έδαφος να δημιουργούν ρίζες και έτσι όταν τους αποκόψουμε από τα αρχικά φυτά μπορούμε να δημιουργήσουμε καινούρια φυτά.\nΚι ένα μυστικό για τον πολλαπλασιασμό με καταβολάδες\nΟ πολλαπλασιασμός με καταβολάδες απαιτεί περισσότερο χρόνο από άλλες μεθόδους πολλαπλασιασμού, καθώς για αρκετά φυτά χρειάζεται διάστημα μεγαλύτερο του ενός χρόνου για να δημιουργηθεί ένα νέο φυτό.


Γιατί κρεμάμε εικόνες στους τοίχους; Απλά για διακόσμηση; – Χαρούμενοι Αγωνιστές – Χαρούμενες Αγωνίστριες\nΆρθρα από το «Προς τη Νίκη»\nΤεύχη «Προς τη Νίκη»\nΠροσευχή-εκκλησιασμός Στήλη Αποριών Τι πιστεύουμε\nΓιατί κρεμάμε εικόνες στους τοίχους; Απλά για διακόσμηση;\n22 Μαΐου 2018 16 Ιουλίου 2018 λύση απορίας\nΕίναι πρέπον να κρεμάμε εικόνες στους τοίχους σαν να ήταν κάδρα; δλδ για λόγους αισθητικής βσκ\nΚάθε οικογένεια στο σπίτι της έχει διάφορες φωτογραφίες ζώντων και κεκοιμημένων προσώπων, που συνδέουν και παρουσιάζουν τις οικογένειακές τους στιγμές.\nΕίναι σαν μια μικρή ιστορική αναδρομή της ζωής της οικογενείας του παρελθόντος αλλά και του παρόντος. Καθεμιά φωτογραφία γίνεται μια ζωντανή περιγραφή της ιστορίας της οικογένειας.\nΣ’ ένα Ορθόδοξο σπίτι βλέπουμε στους τοίχους Ιερές εικόνες, στο χώρο υποδοχής των ξένων, στα υπνοδωμάτια, στην κουζίνα και αλλού.\nΣίγουρα υπάρχουν εικόνες του Χριστού, του Μεγάλου Επόπτη της οικογένειας, της Παναγίας που μεσιτεύει για τις προσευχές μας στον Υιό της, καθώς και εικόνες των Αγίων που τα ονόματά τους έχουν τα μέλη της οικογένειας ή και άλλων που η οικογένεια είναι στενά συνδεδεμένη μαζί τους. Πολλές φορές υπάρχουν και εικόνες οικογενειακά κειμήλια γιατί προέρχονται από κληρονομιά. Τι ευλογία για ένα σπίτι να έχει κάποιος μια εικόνα που ευλαβούταν ο παππούς ή η γιαγιά!\nΑλήθεια, γιατί κρεμάμε τις εικόνες, για διακόσμηση;\nΔεν είναι διακόσμηση η τοποθέτηση των εικόνων στους τοίχους αλλά αυτή η αγάπη της οικογένειας στις ιερές εικόνες έχει βαθύ νόημα και αντιλαμβάνεται ο επισκέπτης αμέσως την πίστη αυτών, το χριστιανικό τους ήθος, την ομολογία τους και την τιμή, μίμηση στα εικονιζόμενα Άγια Πρόσωπα.\nΠιο συγκεκριμένα, τοποθετούμε εικόνες στο σπίτι μας:\nΓια να ομολογούμε την Πίστη μας. Η Ορθόδοξη εικόνα έχει βαθύ νόημα, είναι ο ορατός λόγος. Όλα αυτά που διαβάζουμε στην Αγία Γραφή ή ακούμε στο κατηχητικό τα βλέπουμε τώρα στις εικόνες. Π.χ. σύμφωνα με τις ευαγγελικές περικοπές της Γεννήσεως του Χριστού, οι αγιογράφοι εμπνευστηκαν και σύνθεσαν την παράσταση και με με πολλή προσευχή και ευλάβεια μας έδωσαν την ευκαιρία να βλέπουμε το γεγονός της Γεννήσεως ή άλλων συγκλονιστικών γεγονότων από τη ζωή του Χριστού, την Βάπτιση, την Σταύρωση κ.ά.\nΓια να εμπνεόμαστε από τη ζωή των Αγίων. Όταν βλέπουμε την εικόνα π.χ. του Αγίου Νικολάου, έρχεται ευθύς η σκέψη μας στον ενάρετο βίο του και στη βοήθειά του σ’ όλους τους χριστιανούς ανά τους αιώνες.\nΜας βοηθούν στην προσευχή. Είναι ωραίο να θυμιατίζονται οι εικόνες, να καίει καντήλι στο σπίτι, προσφορά αγνή προς το Δωροδότη Θεό για ότι μας χαρίζει απλόχερα.\nΣημαντικό να αναφέρουμε ότι υπάρχουν εικόνες και στα δημόσια κτήρια: π.χ. σχολεία, νοσοκομεία, δικαστήρια. Ομολογία πίστεως για ένα Ορθόδοξο κράτος που τα τελευταία χρόνια περνάει αντικειμενικά δυσκολίες. Να μας δίνει δύναμη που εξακολουθεί η εικόνα του Ελεήμονος Χριστού να βρίσκεται στο κεντρικότερο σημείο της δημόσιας αίθουσας, κι ας την αντιμετωπίζουν κάποιοι πλέον σαν διακοσμητικό στοιχείο.\nΤέλος, από το βιβλίο «Λόγοι Β’ του Αγίου Παϊσίου του Αγιορείτου» υπάρχουν πολλές διδακτικές ιστορίες με αναφορά στην ευλάβεια των ιερών εικόνων.\n-Όταν ασπάζεται ο άνθρωπος με ευλάβεια και θερμή αγάπη τις άγιες εικόνες, παίρνει τα χρώματα από αυτές και ζωγραφίζονται οι Άγιοι μέσα του. Οι Άγιοι χαίροντα, όταν ξεσηκώνονται από τα χαρτιά ή από τα σανίδια και τυπώνονται στις καρδιές των ανθρώπων. Όταν ασπάζεται ο Χριστιανός με ευλάβεια τις άγιες εικόνες και ζητάει βοήθεια από τον Χριστό, την Παναγία, τους Αγίους, με τον ασπασμό που κάνει με την καρδιά του, ρουφάει μέσα στην καρδιά του όχι μόνον τη χάρη του Χριστού, της Παναγίας ή των Αγίων, αλλά και τον Χριστό ολόκληρο ή την Παναγία ή τον Άγιο, και τοποθετούνται πιά στο τέμπλο του Ναού του. «Ναός του Αγίου Πνεύματος είναι ο άνθρωπος» (Α΄ Κορ. 3,16 και 6,19). Βλέπεις, και κάθε Ακολουθία με τον ασπασμό των εικόνων αρχίζει και με τον ασπασμό τελειώνει. Εάν το καταλάβαιναν αυτό οι άνθρωποι, πόση χαρά θα αισθάνονταν, πόση δύναμη θα έπαιρναν!\nΗ εικόνα που αγιογραφείται με ευλάβεια ρουφάει από τον ευλαβή αγιογράφο την Χάρη του Θεού και μεταδίδει στους ανθρώπους παρηγοριά αιώνια. Ο αγιογράφος ζωγραφίζεται, μεταφράζεται στην εικόνα που φτιάχνει· γι’ αυτό παίζει μεγάλο ρόλο η ψυχική του κατάσταση.\nΜου έλεγε ο παπά-Τύχων (Ρώσος ασκητής που ο Γέροντας Παϊσιος υπήρξε υποτακτικός του) :\n«Εγώ παιντί μου, όταν ζωγραφίζω επιτάφια, ψάλλω“O ευσχήμων Ιωσήφ, από του ξύλου καφελών…”». Έψαλλε και έκλαιγε συνέχεια και τα δάκρυά του έπεφταν πάνω στην εικόνα. Μια τέτοια εικόνα κάνει ένα αιώνιο κήρυγμα στον κόσμο. Οι εικόνες αιώνες κηρύττουν-κηρύττουν. Ρίχνει λ.χ. ένας πονεμένος ένα βλέμμα στην εικόνα του Χριστού ή της Παναγίας και παίρνει παρηγοριά.\nΌλη η βάση είναι η ευλάβεια. Βλέπεις, άλλος ακουμπά στον τοίχο που ακούμπησε η εικόνα και παίρνει Χάρη, και άλλος μπορεί να έχει την καλύτερη εικόνα, αλλά, επειδή δεν έχει ευλάβεια, δεν ωφελείται. Ή ένας μπορεί να βοηθηθεί από έναν απλό σταυρό, και άλλος να μη βοηθηθεί από τον Τίμιο Σταυρό όταν δεν έχει ευλάβεια.\n← Ανταπόκριση από την Εορτή Λήξης των Χ.Α. Κατερίνης\nΚατασκηνωτικές περίοδοι 2018 →\nΜήπως οι γυναίκες αδικούνται όπως είναι πλασμένες από τον Θεό;\n8 Ιουλίου 2018 14 Ιουλίου 2018 agonistes.gr\nΝα γιορτάζω τα γενέθλιά μου;\n20 Ιανουαρίου 2017 16 Ιουλίου 2018 agonistes.gr\nΠώς μπορούμε να προσευχόμαστε χωρίς να φεύγει ο νους μας;\n13 Μαρτίου 2017 16 Ιουλίου 2018 agonistes.gr\nΟ ευεργετημένος πρέπει να θυμάται το καλό που του έκαναν, ο ευεργέτης όμως καθόλου.\nΗ Αγία Ευφημία\nΑπό το Πήλιο στο Βέρμιο\nΜετακατασκηνωτική στο Ελληνικό!\nΔιήμερο στο Πυργάκι 2019\n10 Σεπτεμβρίου 2019 Χαρ. Αγωνίστριες Αιγίου 0\nΕΓΩ ΝΕΝΙΚΗΚΑ ΤΟΝ ΚΟΣΜΟ\n24 Αυγούστου 2019 Χαρ. Αγωνίστριες Αθηνών 0\nΟι Άποικοι του Ελληνικού (έκδοση 2019)\n21 Αυγούστου 2019 Χαρ. Αγωνίστριες Αθηνών 0\nΑν η φωνή σου είναι μία από αυτές…\n17 Αυγούστου 2019 Χαρ. Αγωνίστριες Αθηνών 0\nagonistes.gr στο Τι γνώμη έχει η Εκκλησία για την υιοθεσία;\nMaria στο Τι γνώμη έχει η Εκκλησία για την υιοθεσία;\nΑνώνυμος στο «Μήπως και στην πνευματική ζωή χρειάζεται να μπει ένα μέτρο;»\nΑνώνυμος στο Πώς να αντιδρώ όταν με αδικούν;\nagonistes.gr στο Να πιστεύουμε στο «μάτι»;\nΟρθοδοξία και θρησκείες/ιδεολογίες Στήλη Αποριών Τι πιστεύουμε\nΑγία Γραφή Στήλη Αποριών Τι πιστεύουμε\nΟι Πρωτόπλαστοι τελικά σώθηκαν; Πώς το ξέρουμε;\nΜετά τον θάνατο τι; Στήλη Αποριών\nΤα παιδιά που πεθαίνουν πριν γεννηθούν, πάνε στον Παράδεισο;\nΜπροστά στον Θεό Στήλη Αποριών Στο δρόμο για την αρετή\nΠώς θα ξέρουμε αν αγωνιζόμαστε σωστά;\nΣτήλη Αποριών Τι λέει η Εκκλησία για...\nΠοια η θέση μας για την «αλλαγή φύλου»;\nΑν θέλεις να ενημερώνεσαι για νέες αναρτήσεις, συμπλήρωσε παρακάτω τη διεύθυνση email που χρησιμοποιείς!


Campion.gr ™ | Από τον Νίκο Νικολάου: Νίκες για Παναθηναϊκό, ΑΕΚ, Τρίπολη\nΝίκες για Παναθηναϊκό, ΑΕΚ, Τρίπολη\nΜε νίκες συνέχισαν στην 20ή αγωνιστική ημέρα του πρωταθλήματος, ο Παναθηναϊκός, η ΑΕΚ και ο Αστέρας Τρίπολης. Αναλυτικά:\nΠολύ σημαντική εκτός έδρας νίκη επί του Πλατανιά με 2-3 σημείωσε ο Παναθηναϊκός, που βρίσκεται στη διεκδίκηση της δεύτερης θέσης του πρωταθλήματος στην κανονική περίοδο.\nΓια την ομάδα του Αντρέα Στραματσόνι ήταν το τρίτο συνεχές «διπλό» στο πρωτάθλημα, όμως η νίκη αποδείχθηκε Πύρρειος καθώς οι «Πράσινοι» έχασαν με σοβαρό τραυματισμό στον ώμο τον Μπουμάλ, αλλά και τον Τελάντερ.\nΣε ένα πολύ θεαματικό παιχνίδι με γρήγορο ρυθμό οι γηπεδούχοι είχαν δοκάρι σε εκτέλεση κόρνερ του Μενδρινού στο 11΄, για να προηγηθεί ο Παναθηναϊκός στις καθυστερήσεις του πρώτου ημιχρόνου οι φιλοξενούμενοι με τον Καλτσά, ο οποίος εκμεταλλεύτηκε μια αμυντική ολιγωρία των γηπεδούχων και πλάσαρε εύκολα τον Σωτηρίου.\nΟ επιθετικός της αθηναϊκής ομάδας έμελλε να εξελιχθεί σε πρόσωπο του αγώνα. Με τον Τελάντερ να τραυματίζεται και να αποχωρεί στο 51΄, ο πρώην επιθετικός της Βέροιας διπλασίασε για την ομάδα του δύο λεπτά αργότερα, καθώς ύστερα από σέντρα του Μέστο και άστοχη έξοδο του Σωτηρίου έγραψε με κεφαλιά το 0-2.\nΗ έκβαση του αγώνα φάνηκε να οριστικοποιείται, αλλά δεν ήταν έτσι. Στο 62ο λεπτό ο Γουνδουλάκης τιμώρησε την αμυντική αδράνεια των φιλοξενούμενων μειώνοντας, με τον Κλωναρίδη πάντως να «απαντά» άμεσα σκοράροντας το 1-3 στο 69΄ ύστερα από ασίστ του Μπουμάλ.\nΤέσσερα λεπτά αργότερα, όμως, σε εκτέλεση κόρνερ από αριστερά ο Ράμος αφύλαχτος και ανενόχλητος στην «καρδιά» της αντίπαλης άμυνας σχεδόν δεν χρειάστηκε να κάνει άλμα για να μειώσει εκ νέου, σε 2-3, αλλά ο χρόνος είχε τελειώσει για τους παίκτες του Γιώργου Παράσχου.\nΣτο 81΄ ο Μπουμάλ τραυματίστηκε σοβαρά, όταν στην προσπάθειά του να στοπάρει την μπάλα έπεσε μόνος και χτύπησε στον ώμο, για να κλείσει ο κύκλος των ευκαιριών με μια σπάνια ευκαιρία που είχε ο Λουντ στο 88΄, όταν βγήκε μόνος απέναντι στον Σωτηρίου αλλά πλάσαρε σαν «πρωτάρης».\nΈνα ακόμη βήμα για την κατάκτηση της 2ης θέσης στην κανονική περίοδο έκανε σήμερα η ΑΕΚ, μετά τη νίκη της με 3-0 επί της Βέροιας στο ΟΑΚΑ.\nΜε μία ακόμη... μεστή και ουσιώδη εμφάνιση και χωρίς να «πατήσει το γκάζι», η Ένωση κατάφερε να ανεβάσει το σερί των διαδοχικών νικών που έχει με την έλευση του 2016 και να διατηρήσει ο ανέπαφη την εστία της σε τρίτο διαδοχικό ματς (1-0 τον ΠΑΟΚ και 2-0 τον ΠΑΣ Γιάννινα τα δύο προηγούμενα).\nΗ έλευση του Δημήτρη Ελευθερόπουλου δεν ήταν αρκετή για να σταματήσει το αρνητικό σερί της Βέροιας (4η ήττα στα 5 τελευταία ματς) και κατ΄ επέκταση να δώσει... ανάσα στην ομάδα που παραμένει στο +6 από τον προτελευταίο Πανθρακικό. Οι φιλοξενούμενοι πάλεψαν, κατάφεραν για 38 λεπτά να περιορίσουν τους «Κιτρινόμαυρους», αλλά από τη στιγμή που δέχτηκαν το πρώτο γκολ επηρεάστηκαν σημαντικά και με το δεύτερο στο ξεκίνημα της επανάληψης «παραδόθηκαν».\nΆψογα στημένη στον αγωνιστικό χώρο ήταν η Βέροια και στο πρώτο 45λεπτο δυσκόλεψε πάρα πολύ τους γηπεδούχους στον τομέα της οργάνωσης του παιχνιδιού. Η μεσαία γραμμή της Ένωσης δεν κατάφερε να κάνει τη διαφορά όπως συνέβαινε στα προηγούμενα ματς, κι αν εξαιρέσει κανείς δυο-τρεις μικροευκαιρίες που δημιουργήθηκαν στο πρώτο μέρος, η Βέροια κατάφερε να «κλειδώσει» τα ατού των γηπεδούχων και να μην κινδυνεύσει ιδιαίτερα.\nΜέχρι το 38΄, όμως... Η «Βασίλισσα του Βορρά» ήταν η ομάδα που είχε την καλύτερη ευκαιρία στο διάστημα αυτό, με το σουτ του Μαγέφσκι στο 5΄ να κοντράρει και να αλλάζει πορεία, αλλά ο Ανέστης αντέδρασε εξαιρετικά και απόκρουσε όσο χρειαζόταν για να στείλει τη μπάλα στο δοκάρι.\nΜοναδική φάση που η ΑΕΚ φάνηκε απειλητική προς την εστία του Καντιμοίρη ήταν αυτή του 18ου λεπτού, όταν μετά την κεφαλιά του Γιόχανσον από κόρνερ η μπάλα έφυγε πάνω από το οριζόντιο δοκάρι. Κόντρα στη ροή του αγώνα η ομάδα του Γκουστάβο Πογέτ κατάφερε να πάρει... κεφάλι στο σκορ στο 38ο λεπτό.\n«Δράστης» σε τρίτο σερί ματς ήταν ο Ρόναλντ Βάργκας (πέτυχε το νικητήριο γκολ κατά του ΠΑΟΚ 1-0, ενώ άνοιξε το σκορ στους Ζωσιμάδες στο 2-0 των «Κιτρινόμαυρων»), ο οποίος εκμεταλλεύτηκε την ασίστ του Ντίντακ και με προβολή άνοιξε το σκορ. Το ματς ουσιαστικά τελείωσε στο 55΄ με το δεύτερο γκολ της Ένωσης από τον Αραβίδη, μετά από εκτέλεση κόρνερ και κεφαλιά-πάσα του Γιόχανσον.\nΠροσπάθησε η Βέροια να μειώσει για να ξαναμπεί στο ματς, έχασε δύο καλές ευκαιρίες στο 68΄ και 71΄ με τους Κόλα, Ναζλίδη, αλλά το γκολ δεν ήρθε και η ΑΕΚ δεν κινδύνευσε στη συνέχεια.\nΚατάφερε, μάλιστα, να πετύχει και τρίτο γκολ στο 89΄ με τον Μάνταλο, ο οποίος πήρε το «ριμπάουντ» από την απόκρουση του Καντιμοίρη στο πέναλτι που εκτέλεσε ο Μπουονανότε και διαμόρφωσε το τελικό 3-0. Στην φάση που προηγήθηκε ο Μαλόν χρησιμοποίησε το χέρι του και αντίκρισε την κόκκινη κάρτα του διαιτητή.\nΤο παιχνίδι τελείωσε με δεύτερο δοκάρι για την Βέροια και πάλι με τον Μαγέφσκι (κεφαλιά).\nΣτο πρώτο του παιχνίδι μετά την απομάκρυνση του Στάικου Βεργέτη και μετά το «βαρύ» 5-0 από τον Ολυμπιακό για το Κύπελλο, ο Αστέρας δεν ήταν καλός, αλλά ευτύχησε να έχει σε απίστευτη μέρα τον τερματοφύλακά του. Τουλάχιστον, σε 4 περιπτώσεις (2 στο πρώτο και άλλες τόσες στο δεύτερο μέρος) ο 30χρονος γκολκίπερ έκανε σωτήριες επεμβάσεις με κορυφαία την φάση του 71ου λεπτού στο τετ-α-τετ με τον Μάντζιο και σαφώς του ανήκει το μεγαλύτερο μερίδιο της επιτυχίας των Αρκάδων. Χάρις στο «τρίποντο» αυτό η πελοποννησιακή ομάδα «έπιασε» τον Πανιώνιο στην 5η θέση και εξακολουθεί να ελπίζει βάσιμα στην είσοδό της στα play off.\nΤο ματς στο «Θεόδωρος Κολοκοτρώνης» είχε πολύ καλό ρυθμό στο πρώτο 20λεπτο, με τις δύο ομάδες να χάνουν ευκαιρίες για να ανοίξουν το σκορ, με κορυφαία το δοκάρι του Λεβαδειακού μετά την εκτέλεση φάουλ από τον Μπεν στο 11΄.\nΟι γηπεδούχοι είχαν την πρωτοβουλία των κινήσεων, απείλησαν στο 5΄ με τον Ζησόπουλο που απέτυχε να σκοράρει με βολ πλανέ ενώ ήταν εντελώς αμαρκάριστος στην περιοχή, ενώ προς το τέλος του ημιχρόνου είχαν άλλη μία καλή στιγμή με τον Γιάννου, το σουτ του οποίου απόκρουσε ο Τσιντώτας.\nΣτο ντεμπούτο του Αμπντούλ Ατζαγκούν ο Λεβαδειακός προσπάθησε να «χτυπήσει» στην αντεπίθεση και βγήκε αρκετές φορές με καλές προϋποθέσεις στην κόντρα, χάρις στην ποιότητα των Μπεν, Ατζαγκούν και Μάντζιου, ωστόσο, δεν κατάφερε να σκοράρει.\nΑνοιχτό ποδόσφαιρο παίχτηκε και στο δεύτερο μέρος, με τους Βοιωτούς να χάνουν δύο σπουδαίες ευκαιρίες στο δίλεπτο 57΄-58΄, αρχικά με τον Μπαντή να λέει «όχι» στον Μπεν και στη συνέχεια με τον Ατζαγκούν να αστοχεί από πλεονεκτική θέση. Κόντρα στη ροή του ματς οι γηπεδούχοι προηγήθηκαν στο 61΄ με την κεφαλιά του Μπερτόλιο μετά την εκτέλεση του πλαγίου από τον Παντελιάδη!\nΠαρά το γκολ που δέχτηκαν οι φιλοξενούμενοι δεν το έβαλαν κάτω και στο 65΄ έφτασαν κοντά στο 1-1, με τον Μπαντή να απομακρύνει εντυπωσιακά το σουτ του Ατζαγκούν. Νέα μεγάλη επέμβαση του γκολκίπερ των Αρκάδων στο 68΄ στο σουτ του Μάντζιου, ενώ στην επαναφορά της μπάλας ο Ατζαγκούν δεν κατάφερε να στείλει στα δίχτυα.\nΤο παιχνίδι τελείωσε ουσιαστικά στο 82΄, όταν έγινε το 2-0 με το απευθείας φάουλ του Μάσα, ενώ οι Βοιωτοί έπαιξαν τα τελευταία λεπτά με 10 παίκτες, λόγω της αποβολής του Μαχαίρα με δεύτερη κίτρινη κάρτα.


Εφορία: Ξεκινούν τα τηλεφωνήματα για χρέη - ΗΜΑΘΙΩΤΗΣ\nΣύμφωνα με πληροφορίες φέτος θα γίνουν περίπου 55.000 κλήσεις από τους εφοριακούς σε οφειλέτες για να τους θυμίσουν τα χρέη τους.\nΤα δύο τελευταία χρόνια λόγω κορονοϊού είχε σταματήσει αυτή η διαδικασία, πλέον όμως επανέρχεται. Τα τηλεφωνήματα θα γίνονται ακόμη και σε μικροοφειλέτες που χρωστούν λογότερο από 500 ευρώ ή σε πολίτες που ξέχασαν να κάνουν δηλώσεις ΦΠΑ ή δηλώσεις φόρου μισθωτών υπηρεσιών.\nΟ εφοριακός θα καλεί τον οφειλέτη και θα τον ενημερώνει για το ύψος της οφειλής του καθώς και πότε θα γίνει η εξόφληση. Αν αδυνατεί ο οφειλέτης να πληρώσει θα πρέπει να κάνει ρύθμιση σε 24-48 δόσεις για να μην γίνει κατάσχεση τραπεζικού λογαριασμού ή περιουσίας.


Είσαι στη Λίστα δε χρωστάς! Είσαι μισθωτός χρωστάς και πρέπει να πληρώσεις! « Δανειολήπτες ενημερωμένοι και όχι απελπισμένοι\n« Ο Σύλλογος κατόχων ομολόγων Ελληνικού Δημοσίου έφτιαξε ένα βίντεο το οποίο στοχεύει στην ευαισθητοποίηση πολιτείας και κοινής γνώμης\n14 Μαρ 2013 , 15:14 | Πολιτική\nshort URL: https://wp.me/p32EV1-8d3\n5 Σχόλια Είσαι στη Λίστα δε χρωστάς! Είσαι μισθωτός χρωστάς και πρέπει να πληρώσεις!\n14/03/2013 at 15:52 · Απάντηση\nΚαλά μιλάμε έχω πάθει την πλάκα μου με τα σχόλια της τράκας εδώ μέσα!\n14/03/2013 at 21:21 · Απάντηση\nΠροφανώς δεν βγαίνεις με ψευδώνυμο,ο δείκτης νοημοσύνης σου είναι…Πάντως επειδή η ώρα πλησιάζει και μάλλον το έχεις ήδη καταλάβει,να ξέρεις…το κονσερβοκούτι το έχω αφήσει να σκουριάσει,είναι καλύτερα,πίστεψε με….Έτσι να πείς σε αυτούς που σε βάζουν να γράφεις αυτές τις μαλ@@@ες!Το ποτάμι δεν γυρίζει πίσω,είναι μεγάλο και θα σας εξαφανίσει γυμνοσάλιαγκες!!!\n14/03/2013 at 18:30 · Απάντηση\nΚαι πού να δεις τί σόι πλάκα θα πάθεις τώρα που θα stollάρουν όλες οι πληρωμές απέναντί σας τραπεζοκατσαρήδια, τώρα που ο κοσμάκης μένει μή επιδοτούμενος άνεργος σε ρυθμό χαλαζόπτωσης. Πού να δεις και τί άλλο σας περιμένει, τώρα με το Μνημόσυνο 3… Έχετε να δείτε στάση πληρωμών…! Όσο για τα τούβλα που απειλούν κάτι ερπετά σαν και του λόγου σου τον απλό κοσμάκη, μάθε ότι μπορούμε να σας τα δώσουμε και με άλλο τρόπο (…) σε βροχή από πέτρες!\n14/03/2013 at 21:28 · Απάντηση\nΑληθεύει τελικά ή όχι ότι στη Λίστα Λαγκάρτ υπάρχουν και τρια ονόματα βασικών μετόχων τραπεζο-εισπρακτικών παραμάγαζων;\n14/03/2013 at 21:31 · Απάντηση\nΔεν μπορούμε να ξέρουμε, από τη στιγμή που η πολιτική ηγεσία κάνει ο,τι μπορεί να θάψει το θέμα της λίστας, παραπλανώντας το λαό.\nΗ κοινή λογική λέει, ότι αφού προσπαθούν να το κουκουλώσουν, προφανώς μέσα στη λίστα υπάρχουν βαρβάτα ονόματα πολιτικών ή φίλων τους επιχειρηματιών, αλλά αυτό είναι εκτίμηση, χωρίς απόδειξη.


Το επάγγελμα "Web design - development" τελικά που ανήκει? - freestuff.gr\nΤο επάγγελμα "Web design - development" τελικά που ανήκει?\nΕγγραφή: 05 Αύγ 2001 03:00\nΔημοσίευση από Gedis » 09 Μάιος 2007 13:31\nΠαρόλο που έχει γραφτεί και σε άλλο θέμα το σε ποιους ΚΑΔ ανήκει μία επιχείρηση που ασκεί το επάγγελμα της κατασκευής ιστοσελίδων και εφαρμογών (αλλά και φιλοξενίας ιστοσελίδων), νομίζω πως δεν είναι απόλυτα ξεκάθαρο το που ΠΡΑΓΜΑΤΙΚΑ ΑΝΗΚΕΙ όλη αυτή η δραστηριότητα.\nΑνήκει στους ελεύθερους επαγγελματίες ή μπορεί να δράσει και σαν ατομική επιχείρηση με παροχή υπηρεσιών? Γιατί από ότι γνωρίζω ο ελεύθερος επαγγελματίας κόβει μόνο αποδείξεις παροχής υπηρεσιών ενώ η ατομική εκδίδει και τιμολόγια παροχής και αποδείξεις. Ακόμη υπάρχει και το θέμα της παρακράτησης φόρου 20%. Τι γίνεται εδώ?\nΕμπειρικά, μιλώντας με εφοριακούς και λογιστές μάλλον δεν έχουν ...ιδέα οι περισσότεροι..\nΆλλος λέει, βάλε έναν γενικό ΚΑΔ και μετά και όποιους νομίζεις ότι σχετίζονται. Άλλος λέει δεν ανήκεις στα ελευθέρια επαγγέλματα και δεν παίζει παρακράτηση. Άλλος λέει τα αντίθετα.\nΚαλό θα είναι να μιλήσουν σε αυτό το θέμα άτομα τα οποία ήδη δραστηριοποιούνται στο χώρο και να μας πουν τον τρόπο με τον οποίο λειτουργούν και είναι δηλωμένοι.\nΤο χειρότερο είναι πως δεν έχω βρει και έναν σύλλογο σχετικό με το επάγγελμα, ο οποίος θα ενημέρωνε επ' ακριβώς και θα έλυνε τις όποιες απορίες.\nΔημοσίευση από iNDEFiX » 20 Μάιος 2007 23:46\nΝαι είναι λίγο περίπλοκο το θέμα. Αλλά τα παρακάτω ΚΑΔ αντιστοιχούν σε αυτά που θέλεις να κάνεις:\n72600000 (Αλλες δραστηριότητες συναφείς με την πληροφορική) -> hosting\n72300000 (Επεξεργασίας δεδομένων) -> database / προγραματισμός\n72200000 (Παροχή συμβουλών και προμήθεια λογισμικού) -> web consulting + web development\nΔημοσίευση από coder » 11 Ιούλ 2007 23:01\nΧρειάζεται να είμαι γραμμένος σε κάποιο σύλλογο όταν επιλέξω τις συγκεκριμένες δραστηριότητες? Επίσης ποια η διαφορά ατομικής επιχείρησης και δελτίο παροχής ?\nΔημοσίευση από cdhyper » 11 Ιούλ 2007 23:46\nΌχι δεν χρειάζεται να είσαι σε σύλλογο. Ευτυχώς δεν είναι κλειστό επάγγελμα (και δε νομίζω να γίνει ποτέ) και όσοι επωφελούνται από την ελευθερία της γνώσης και γίνονται καλοί και έμπειροι μπορούν να το εξασκήσουν. Το χαρτί μιας σχολής δεν λέει τίποτα. Κακοί επαγγελματίες υπάρχουν πάντα βέβαια και σε ανοιχτά και σε κλειστά επαγγέλματα.\nΤο δελτίο παροχής για να το έχεις πρέπει να κάνεις έναρξη επιτηδεύματος στην εφορία, δηλ. έναρξη επιχείρησης. Στην ουσία είναι το ίδιο δηλ.\nΤώρα σχετικά με το πού ανήκει, ό,τι λέει ο μαστροindefix παραπάνω ισχύει. Δεν υπάρχει εξειδικευμένος κωδικός γι αυτά, είμαστε στο ίδιο επίπεδο με τις πουτάνες\nΔημοσίευση από orfeo » 27 Ιούλ 2007 16:36\ncd hyper με έκανες και γέλαγες με το τελευταίο σχόλιο.\nΕίναι πράγματι χύμα τα πράγματα και αν μπεις σε 5 εφορίες θα πάρεις 5 απαντήσεις. Το καλύτερο που έχεις να κάνεις είναι να μπεις στην δικιά σου εφορία και να δεις τι θα σου πουν. Στην τελική αν κάποιος σου κάνει έλεγχο αυτός θα είναι μέσα στην δική σου εφορία.\nΔημοσίευση από mrpc » 17 Αύγ 2007 21:21\norfeo έγραψε: Στην τελική αν κάποιος σου κάνει έλεγχο αυτός θα είναι μέσα στην δική σου εφορία.\nΌχι, το τμήμα δίωξης που κάνει τους ελέγχους δεν είναι από την εφορία της περιοχής σου.


Σιδηροδρομικά Νέα: Μπουκώρος: Απαξίωση του εργοστασίου ΟΣΕ στο Βόλο.\nΜπουκώρος: Απαξίωση του εργοστασίου ΟΣΕ στο Βόλο.\nΕπίκαιρη ερώτηση κατέθεσε ο βουλευτής Μαγνησίας Ν.Δ. Χρήστος Μπουκώρος προς τον Υπουργό Υποδομών και Μεταφορών, σχετικά με την απόφαση της ΤΡΑΙΝΟΣΕ να αποστείλει στην Αυστρία για επισκευή ένα μηχάνημα ελέγχου των σιδηροδρομικών γραμμών, τη στιγμή που θα μπορούσε να επισκευαστεί στο εργοστασίο του ΟΣΕ στο Βόλο.\nΟ βουλευτής Μαγνησίας στην επίκαιρη ερώτησή του κάνει λόγο για πλήρη απαξίωση του εργοστασίου του ΟΣΕ, ενώ όπως τονίζει τίθεται σοβαρό ζήτημα δημοσίου συμφέροντος.\n1. Για ποιο λόγο η διοίκηση της ΤΡΑΙΝΟΣΕ αναθέτει στην Αυστρία την επισκευή μηχανολογικού εξοπλισμού, τη στιγμή που θα μπορούσε να επισκευαστεί στο εργοστάσιο του ΟΣΕ στο Βόλο;».


5 καλές συνήθειες που αφορούν τη διατροφή - MP Balatsinos\nMP Balatsinos » MAGAZINE • 5 καλές συνήθειες που αφορούν τη διατροφή\nΗμερομηνία ανάρτησης: 14. 09. 2018 873 Views\nΤο δυσκολότερο κομμάτι στην απώλεια βάρους δεν είναι πως δεν γνωρίζετε τι τροφές πρέπει να καταναλώνετε. Τα έχετε ακούσει χίλιες φορές: λαχανικά, φρούτα, δημητριακά ολικής αλέσεως και άπαχη πρωτεΐνη. Η πραγματική πρόκληση είναι η αλλαγή των συνηθειών σας για να καταφέρετε να κάνετε μέρος της καθημερινής σας ρουτίνας αυτές τις υγιεινές επιλογές χωρίς να αισθάνεστε πάρα πολύ στερημένοι.Ο Δρ. George L. Blackburn, καθηγητής διατροφής στο Harvard στην Ιατρική Σχολή αναφέρει: « Δείξτε σεβασμό για το φαγητό που τρώτε. Πριν καθίσετε για δείπνο, βάλτε το γεύμα σας σε ένα λευκό τραπεζομάντηλο, αυτό θα σας κάνει να τρώτε πιο προσεκτικά». Όταν είστε πλήρως ενημερωμένοι σχετικά με το τι συμβαίνει μέσα σας, τότε το πιο πιθανό είναι να κάνετε καλύτερες επιλογές στο φαγητό που καταναλώνετε.\nΕίναι σημαντικό να σέβεστε την πείνα σας. αυτό σημαίνει να τρώτε όσο το δυνατόν πιο κοντά στο χρόνο που νιώθετε πεινασμένοι. Επίσης είναι καλό να επιλέγετε τροφές οι οποίες είναι κοντά στις γεύσεις σας. Πρέπει βέβαια να παραμένετε μέσα σε υγιείς παραμέτρους. Αν ωστόσο νιώθετε την ανάγκη να φάτε λίγες πατάτες ή ένα λαχταριστό μπισκότο, τότε να το κάνετε. Όταν υπάρχει μέσα σας το συναίσθημα της απογοήτευσης το πιο πιθανό είναι να σας οδηγήσει στο να εγκαταλείψετε την όποια προσπάθεια έχετε καταβάλει.\nΠαρακάτω υπάρχουν κάποιες στρατηγικές οι οποίες έχουν αποδείξει πως είναι χρήσιμες για όσους επιθυμούν να χάσουν βάρος.\nΑφιερώστε χρόνο στο να μαγειρεύετε υγιεινά γεύματα\nΤα σπιτικά φαγητά είναι πολύ χαμηλότερα σε θερμίδες, λίπος, αλάτι και ζάχαρη από ότι τα τρόφιμα των εστιατορίων και τα επεξεργασμένα τρόφιμα. Χρειάζεται χρόνος και προσπάθεια για την επίτευξη αυτού του στόχου. Καλό θα ήταν να δείτε το εβδομαδιαίο πρόγραμμά σας έτσι ώστε να μπορέσετε να οργανωθείτε και να αφιερώσετε χρόνο στα ψώνια και στο μαγείρεμα.\nΓια να εξοικονομήσετε χρόνο στην κουζίνα, μπορείτε να επιλέγετε τρόφιμα όπως λαχανικά ή μαγειρεμένα ολόκληρα δημητριακά (καστανό ρύζι), σνακ όπως φρούτα, καρύδια και τυριά με χαμηλά λιπαρά.\nΤην επόμενη φορά που θα καθίσετε στο τραπέζι, μπορείτε να ορίσετε τον χρόνο στον οποίο θα ολοκληρώσετε το γεύμα σας (20 λεπτά). Αυτό είναι το διάστημα που χρειάζεται ο οργανισμός για να στείλει το μήνυμα «είμαι πλήρης» από τις ορμόνες του εντέρου στους υποδοχείς στο στομάχι και από εκεί φτάνουν στον εγκέφαλο. Εάν καταφέρετε να ολοκληρώσετε το γεύμα σας σε αυτό το διάστημα το πιο πιθανό είναι πως θα αισθάνεστε ικανοποιημένοι αλλά όχι σκασμένοι. Μια καλή συμβουλή είναι να μασάτε καλά την τροφή σας (ίσως λίγο περισσότερο από το συνηθισμένο) και να πίνετε νερό κατά τη διάρκεια του φαγητού.\nΝα καταναλώνετε γεύματα ίσα σε θερμίδες, ξεκινώντας από το πρωινό\nΟι περισσότεροι άνθρωποι τείνουν να τρώνε ένα μικρό πρωινό (ή καθόλου), ένα μεσαίο μεσημεριανό γεύμα και ένα μεγάλο δείπνο. Θα ήταν καλό να μοιράζετε τις θερμίδες που προσλαμβάνετε ομοιόμορφα καθ’ όλη τη διάρκεια της μέρας. Το πρωινό γεύμα είναι πολύ βασικό και βοηθάει στην ενεργοποίηση του μεταβολισμού, ενθαρρύνοντας τα ένζυμα που σας που σας βοηθούν να κάψετε λίπος. Η κατανάλωση 450 θερμίδων ανά γεύμα μπορεί να σας βοηθήσει να καταπολεμήσετε την πείνα σας ανάμεσα στα γεύματα.\nΗ θέρμανση κατά τη διάρκεια του ύπνου θα πρέπει να παραμένει κλειστή\nΌταν καίτε θέρμανση κατά τη διάρκεια της νύχτας δεν καίτε θερμίδες. Το μόνο που καταναλώνετε είναι χρήματα. Πολλές μελέτες έχουν συνδέσει τη βραχύτερη διάρκεια του ύπνου με τον κίνδυνο να γίνουν υπέρβαροι ή παχύσαρκοι. Ένα πρόσφατο άρθρο επανεξέτασης υποδεικνύει πως οι άνθρωποι που κοιμούνται λιγότερο από έξι ώρες τη νύχτα, τείνουν να έχουν ακανόνιστες διατροφικές συνήθειες, συμπεριλαμβανομένων μικρότερων-πυκνών σνακ ανάμεσα από τα βασικά γεύματα.\nΕάν δεν έχετε ήδη, θα πρέπει να αγοράσετε μια ψηφιακή ζυγαριά. Κρεμάστε ένα ημερολόγιο με ένα στυλό στον τοίχο, στο επίπεδο των ματιών και αυτό θα σας υπενθυμίζει να καταγράφετε κάθε μέρα το βάρος σας. Διαρκεί μόνο λίγα δευτερόλεπτα όλη h διαδικασία και σας βοηθάει να μένετε ενήμεροι σχετικά με το βάρος σας. Οι περισσότεροι άνθρωποι θεωρούν δύσκολο και κουραστικό να παρακολουθούν τις θερμίδες τους τόσο από τις τροφές που τρώνε αλλά και αυτές που καίνε μέσω της άσκησης. Ωστόσο οι έρευνες που έχουν γίνει έχουν αποδείξει πως οι άνθρωποι που ζυγίζονται συχνά είναι πιο πιθανό να χάσουν τα κιλά που επιθυμούν και να καταφέρουν να τα κρατήσουν μακριά.


Ο HISENSE ΕΓΚΑΙΝΙΆΖΕΙ ΤΟΝ "100" ULTRA SHORT THROW PROJECTOR ΜΕ 1000 $ ΛΙΓΌΤΕΡΟ ΑΠΌ ΤΗΝ ΤΙΜΉ - ΝΈΑ\nΟ Hisense εγκαινιάζει τον "100" Ultra Short Throw Projector με 1000 $ λιγότερο από την τιμή\nΟ Hisense παρουσίασε τον προβολέα εξαιρετικά μικρού μήκους 5.000 L5 4K στο CES 2020 νωρίτερα φέτος. Η συσκευή μπορεί να σχηματίσει μια εικόνα με διαγώνιο 100 ίντσες από απόσταση 28 cm, διαθέτει μπλε LED λέιζερ, φωτεινότητα έως 2700 cd / m2, υποστήριξη HDR10 και ηχείο 30 watt.\nΑυτός ο βιντεοπροβολέας πωλείται μόνο τώρα, αλλά σε σημαντικά χαμηλότερη τιμή. Αντί για 5.000 $, ο Hisense ζητά 4.000 $, κάτι που είναι πολύ καλό για τις συγκεκριμένες προδιαγραφές. Είναι αλήθεια ότι οι περισσότεροι θα πρέπει να κλείσουν ταυτόχρονα για μια καλή οθόνη.\nΑξίζει επίσης να θυμάστε ότι ο προβολέας διαθέτει Android TV.\nΕτικέτες: Hi Fi Και Πολυμέσων Φορητούς Υπολογιστές Και Ταμπλέτες Εφαρμογές Και Βοηθητικά Προγράμματα\nΤο Samsung Galaxy A21s μακράς διάρκειας με το Android 10 φτάνει στη Ρωσία σε βελτιωμένη μορφή\nΤα κέρδη της Canon θα μειωθούν κατά 40% φέτος\nΒάρος 1,3 κιλά, 10 ώρες αυτονομίας, CPU Ice Lake και GeForce MX350. Παρουσιάστηκε φορητός υπολογιστής RedmiBook 14 II\nΗ μισή τιμή των AirPods. Πλήρως ασύρματα ακουστικά Xiaomi Mi True Wireless Earphones παρουσιάζονται στη Ρωσία\nΗ Apple θα κυκλοφορήσει το iPhone με οθόνες LCD για άλλα 3-5 χρόνια\nΟ Hisense παρουσίασε τον προβολέα εξαιρετικά μικρού μήκους 5.000 L5 4K στο CES 2020 νωρίτερα φέτος. Η συσκευή είναι ικανή να σχηματίζει μια εικόνα με διαγώνιο 100 ίντσες από απόσταση 28 cm, μπορεί να υπερηφανεύεται για τη χρήση μπλε λέιζερ\nCopyright 2021 https://reviews4000.info Ο Hisense εγκαινιάζει τον "100" Ultra Short Throw Projector με 1000 $ λιγότερο από την τιμή


Πιστός στο ραντεβού με τον Παναθηναϊκό - | AgrinioTimes.gr\nΑρχική » Αθλητισμός » Πιστός στο ραντεβού με τον Παναθηναϊκό\nΠιστός στο ραντεβού με τον Παναθηναϊκό\nΓια έκτη φορά στην ιστορία του ο Ολυμπιακός προκρίθηκε σε τελικό Κυπέλλου. Οι «ερυθρόλευκες» επικράτησαν άνετα 3-0 σετ (25-19, 25-18, 25-16) του Ηρακλή Κηφισιάς και την Κυριακή στις 6 θα διεκδικήσει την Πέμπτη συνεχόμενη κούπα κόντρα στον Παναθηναϊκό. Θα είναι η Τρίτη κόντρα σε τελικό για Ολυμπιακό και Παναθηναϊκό με τις δύο ομάδες να μετρούν από μια νίκη. Το 2010 νίκησε ο Παναθηναϊκός με 3-1 σετ και το 2012 «απάντησε» ο Ολυμπιακός με 3-2. Ο δεύτερος ημιτελικός δεν χωρά σε κριτική αφού υπήρχε τεράστια διαφορά ανάμεσα στους δύο αντιπάλους. «Είναι σημαντικό για μας που κάναμε οικονομία ενόψει του αυριανού τελικού. Ένα παιχνίδι με τον Παναθηναϊκό πάντα είναι ντέρμπι. Είναι σημαντικό να κρατήσουμε το μυαλό μας και την συγκέντρωσή μας. Θα παίξει ρόλο, το πάθος και το ρίσκο. Ελπίζω να είμαστε εμείς οι νικητές» είπε ο κόουτς του Ολυμπιακού Γιάννης Νικολάκης.\nΗρακλής Κηφισιάς (Μαρτσουκάκη): Σπανού 7 (5/44 επ., 1 άσο, 1 μπλοκ, 50% υπ – 25% άριστες), Κόνιαρη 11 (11/28 επ., 49% υπ. – 24% άριστες), Χρυσομάλλη 3 (3 άσοι), Κορναράκη 3 (3/6 επ.), Γκρέκα Σ. 3 (3/11 επ., 50% υπ. – 50% άριστες), Γκουντιμένκο 5 (5/8 επ.), Αγγελοπούλου -λ (44% υπ. – 23% άριστες) / Χαιρετάκη, Τσελέπη, Λάβδα, Νικολογιάννη 1 (1/1 επ.)\nΟλυμπιακός (Νικολάκης): Γιώτα 12 (7/17 επ., 1 άσο, 4 μπλοκ), Κωνσταντινίδου 6 (3/4 επ., 2 άσοι, 1 μπλοκ), Βέσοβιτς 9 (9/22 επ., 72% υπ. – 50% άριστες), Μπραμπόροβα 10 (8/12 επ., 2 άσοι, 100% υπ. – 80% άριστες), Χριστοδούλου 3 (2/4 επ., 1 άσο), Νέσοβιτς 9 (8/19 επ., 1 μπλοκ), Κονόμι -λ (505 υπ. – 35% άριστες) / Κωνσταντίνου 4 (4/14 επ., 80% υπ. – 50% άριστες), Λαμπρούση 10 (5/6 επ., 4 μπλοκ), Κοκκινάκη, Τέζα.